open-index/open-wikipedia-markdown huggingface dataset:
構詞衍生

**構詞衍生**（粵拼：）係指用隻語言嘅構詞方法造新字，例如英文就有豐富嘅構詞衍生——
:**Teach**（動詞，指**教導**） + -er（詞尾，跟動詞，意思變成**做... 嘅人或者物**） = **Teacher**（專教導人嘅人，即係指老師）
:**Dance**（動詞，指**[[跳舞]]**） + -er = **Dancer**（專跳舞人嘅人，即係指舞蹈員）
:**Simple**（形容詞，指**[[簡單]]**） + -ify（詞尾，跟形容詞，意思變成**令... 變到有個形容詞描述嘅特徵**） = **Simplify**（**簡化**噉解）
呀噉。

## 釐清概念

詞形變化同構詞衍生呢兩個概念好相似。兩個概念都係講緊一隻語言嘅使用者將啲形態素「砌埋一齊」。用幾隻簡單嘅英文字詞做例嘅話，想像以下呢啲字詞：

當中前兩者屬詞形變化，而後兩者屬構詞衍生。籠統啲講，構詞衍生會引致一隻字詞意思「顯著改變」，可以令到隻字詞連詞性都唔同埋——例如 dance 可以係動詞或者名詞都得但 dancer 就實係名詞，而詞形變化就唔會有噉嘅情況—— walk 等嘅動詞就算變咗過去式，依然仲係動詞。除此之外，一隻字詞係咪要做詞形變化往往會受制於句法語境——例如一隻字詞係咪要變格，睇嘅係佢喺句子入便扮演咩角色，而構詞衍生就唔受制於呢啲嘢。

亦有研究者指，喺英文同日文等嘅唔少語言當中，做構詞衍生嘅詞綴傾向接近字幹，而做詞形變化嘅詞綴就傾向離字幹遠啲。好似係英文啲形容詞，加 **-ise** 可以變動詞，表示**... 化**嘅意思——例如 **popularise** 係**普及化**噉解，而**普及化**第三身單數會係 **popularises**（**-s** 同字幹之間隔咗 **-ise**）。

## 睇埋
*詞彙化
*形態素
*黏着式構詞

## 歐詞

## 引述
塑膠模型

**塑膠模型**（玩嘅人就咁叫**模型**）係用塑膠啤出來，但係要自己砌嘅比例模型，未必係實物、可能係動漫或者其他故仔入面嘅嘢都得。未砌之前係淨色嘅部件，部件要自己用剪鉗鉗出來，用銼或者模型刀（或者普通鎅刀）整走啲水口；然後用模型膠水黐；黐好通常會用沙紙磨，再用筆髹或者噴槍噴模型油，然後貼水紙。如果係軍事模型，好多時會髹或者噴埋迷彩同陰影、光影等等嘅效果。發燒友會整埋地台，地台可能會再加玻璃罩。

喺北美，好多人砌模型砌完就算，連油都唔會髹；相反，喺香港同日本，髹油、補畢地、用銼、用沙紙等等都係基本工。如果整埋地台，整地台亦都要用到好多整建築模型用嘅嘢，例如發泡膠、模型木、草粉、假樹等等。即係話佢雖然叫做玩具，其實比較似係一種手作。

模型有唔同牌子，喺香港常見嘅模型牌子包括長谷川、田宮（俗稱 ｢雙星｣）、Revell、Monogram 等等。

## 註
噴槍

**噴槍**，又叫**噴筆**，係畫具一種，用壓縮氣或者氣泵將顏料噴出來。

## 睇埋
* 噴漆
VOS 型

係語序一種，指動詞行先，然後係賓語，主語擺尾。就咁講某隻語言係 VOS 指嗰隻語言入面啲句子傾向係 VOS。

## 概論

VOS 冇 SOV 或者 SVO 咁常見，但有啲語言會有「某啲情況下可以用 VOS」噉嘅特性。例如粵語句子通常跟 SVO 嘅：
:粵文：（漢字加粵字：**我係學生**）
但粵語有陣時會用 VOS 噉嘅語序：

:

:

可能係想強調做緊嗰樣動作。

亦可以睇吓粵語嗰啲祈使句。

## 睇埋
*SVO 型
*SOV 型
*句尾助詞

## 引咗
協成行

**協成行發展有限公司**（英文：），簡稱**協成行**，喺1948年成立，依家主要係發展地產同收租。

## 歷史
1927年，方樹泉帶住阿仔方潤華由鄉下嚟到香港，喺筲箕灣開咗「義德芝麻廠」。1948年，兩父子喺中環永和街開咗協成行，初時只係做芝麻同桂皮嘅出入口生意，更成為當時最大嘅桂皮出口商。

1950年代開始，協成行開始涉足地產。1958年，協成行發展咗佢哋第一個住宅項目——「錦華大廈」（德輔道西197-205號，目前無名），到60年代度，協成行經常同其他公司夾份起樓，後來佢哋組成咗另一間叫「嘉祐」嘅地產公司。嘉祐喺1972年上市，直到1977年，協成行將嘉祐賣畀第間公司。

1965年，香港地產建設商會成立，方潤華係69個創會成員之一。

1972年，協成行上市，不過到1989年就畀方潤華私有化返。

2022年，主席方潤華過身，阿仔方文雄接任主席。

## 主要發展項目

* 德輔道西197-205號（當時叫「錦華大廈」）
* 遠晴
* 芳菲
* 荃勝大廈

## 睇埋

* 方樹泉家族

## 參考
水口 (搞清楚)

**水口**可以係：
* 一個地名，可以係：
** 香港嘅水口村
** 廣東開平嘅水口鎮
* 工業講嘅水口，指啤嘢嘅過程剩返落來嘅一啲黐住件半製成品嘅殘餘物
模型膠水

**模型膠水**係砌塑膠模型用嘅膠水。喺街買到嘅模型膠水其實主要係一種溶劑（亦即係天拿水），原理係將模型部件嘅膠溶咗佢小小，等乾咗之後就變成一塊膠黐住，不過模型膠水並唔係百分百溶劑，而係溝咗小小膠，等佢唔會一搽就成塊部件溶咗。

模型都可以用第啲膠水，例如超能膠等等，如果套模型跟埋一支膠水亦都會係爾啲第啲膠水，而唔會係爾種其實係天拿水嘅模型膠水。

## 註
迷彩

**迷彩**係指將軍車、戰機、戰艦、軍服等等嘅嘢髹或者染成類似戰地環境嘅顏色，務求作戰嘅時候可以掩人耳目。
鎅刀

**鎅刀**（或者寫**𠝹刀**）係種可以換刀片嘅刀仔，可以用嚟鎅紙。一般講鎅刀係指刀片可以伸縮，用掘咗可以就咁啪走掘咗嗰截嗰種；呢種係1956年由日本人岡田良男發明。

## 睇埋
* 模型鎅刀

## 參考資料
客西馬尼園

**客西馬尼園**（；；；意思係 ｢榨油嘅地方｣），天主教譯**革責瑪尼**，係耶路撒冷嘅一個果園，根據《新約聖經》同基督教傳統，耶穌畀人釘十字架嘅前一晚，耶穌同佢嘅門徒喺最後嘅晚餐之後嚟到呢度禱告。根據《路加福音》第22章第43–44節記載，耶穌喺客西馬尼園極之憂傷，「汗珠如大血點滴落喺地上」。客西馬尼園亦係耶穌俾佢嘅門徒加略人猶大出賣嘅地方。此外，東正教傳統上認為，客西馬尼園喺使徒安葬耶穌嘅阿媽瑪利亞嘅地方。

客西馬尼園位於橄欖山下嘅汲淪谷，今日位於耶路撒冷市內。萬國教堂就位於客西馬尼園，614年被薩珊王朝摧毀，之後由十字軍重建，大概喺1219年再度被毀。喺橄欖山上係俄羅斯正教會嘅抹大拉馬利亞教堂，有拜占庭/俄羅斯風格嘅金色洋蔥形屋頂，係沙皇亞歷山大三世為紀念佢嘅媽媽而興建。

｢客西馬尼｣ 嘅名記載咗喺《馬太福音》26章36節同《馬可福音》14章32節，希臘文原文係 （），係亞拉姆文 （）譯音，意思係「榨油嘅地方」，而「油」係指橄欖油。可能係由於當時喺呢度種植咗好多橄欖樹。《馬可福音》14章32節冇寫名，只係寫咗「一個地方」，而《約翰福音》18章1節就只係寫咗「一個園子」。

## 參考

### 來源

; 書籍
*
助動詞

**助動詞**（； ）係動詞一種。使用助動詞嗰陣，會用佢嚟輔助另一隻動詞嘅使用，用以提供一啲有關另外嗰隻動詞嘅語法資訊，比如係另外嗰隻動詞嘅時態呀噉。

## 基礎

## 例子
粵語助動詞：、、
:例句－我會煮飯、我識講法文、你可以坐的士

英文助動詞：will（大致對應粵語入便**會**嘅使用）、can（**能夠...** 噉解）、may（**可能...** 噉解）
:例句－The guests will arrive at 7 pm.
:粵譯－啲客人會喺 7 點鐘嚟到。

## 睇埋
*Modality
*連動詞結構
*模糊限制語

## 引咗
水口 (啤工)

**水口**，喺啤出來嘅嘢，係一種啤嘢過程嘅殘餘物。啤嘢嘅模要有位入 ｢水｣（液體狀態嘅材料，例如塑膠），所以啤出來嘅嘢會有啲一條條叉咗出來嘅多餘部分，叫做水口。有時兩塊模中間駁埋部分有虛位，變咗啤出來嘅嘢亦都會有少少一層好薄嘅多餘物料，爾層多餘嘅物料都係水口。
北部灣港

**北部灣港**（CNQZH，跟欽州港）係一隻港口，在東京灣（又喊做北部灣），由西到東由防城港、欽州港（包括有欽州保稅港區）撈北海港組成。 

港口主要進口原油、植物油、蠟青、散礦等，並出口相應產品。在2022年，由於舊五年噶增長，港口（由欽州代表）得Lloyd's List列做世界上前100隻港口之一。

## 基建
* 防城港：三隻20萬噸噶泊位，八隻10萬~20萬噸噶泊位，總共有44隻泊位。 
* 欽州港：一隻泊位容納得30萬噸原油船噶，六隻泊位容納得10萬噸噶集裝箱船，四隻10萬噸噶一般泊位，一隻7萬噸噶滾裝泊位，總共22隻泊位。 
* 北海港：總共有11隻泊位，其中有6隻15萬噸噶泊位。 

## 考


## 連出去
*北部灣港
*廣西北部灣國際港口集團

類:港口
Graphic Artists Guild

**Graphic Artists Guild**（可以譯**平面美術工作者公會**）係喺美國代表平面設計嘅兩大專業組織之一，會員亦都包括插圖師、動畫師、網頁開發人員等等嘅美術工作者。1967年11月2號成立，總部喺紐約市，主要係為業界爭取權益，亦都為會員提供職業培訓。

佢係全國性嘅組織，亦都係 ICO-D 嘅成員，鼓勵會員可以有份參與 ICO-D。

## 刊物
* （開價指南暨專業守則），不定期更新，最新係2021年出嘅第16版

## 參考資料

## 拎
* 

類:紐約市
Westfalenhütte

****（意思係嘅冶煉廠（））係德國多蒙特東北邊嘅工業邨，1871年由從事鋼鐵業務嘅建立。喺嘅全盛期，依度有大概25000位工人。隨住煉鋼行業嘅變遷同整合，宜家  上只係得返部份核心區域仲經營緊，喺度工作嘅得返千幾個人。

成個  由東至西大約5公里，由南到北大約4公里，係全歐洲最大嘅廢棄工業邨。現時  由擁有。

1989年，蘇聯總書記戈巴卓夫訪問 ，並喺8500名鋼鐵工人面前演講。  曾經有自己嘅火車站，叫 ，喺1992年關閉。宜家多蒙特市鐵路系統U44線有個站係用  做站名。附近嘅，前身係多蒙特足球會嘅首個主場球場，1937年改建做赫施公司工人使用嘅康樂場所。


Bundesarchiv B 145 Bild-F063636-0014, Dortmund, Hoechst AG.jpg|Westfalenhütte嘅控制台
Dortmund Westfalenhütte Eingang.jpg|Westfalenhütte入口
Das letzte Coil Westfalenhütte Dortmund.JPG|最後嘅
Hoesch Museum Dortmund.JPG|赫施公司前總部


## 參考

## 出面網頁

* Westfalenhütte嘅歷史同相片  industriedenkmal.de
* 約1973年嘅地圖
* Daniel Hinze: Westfalenhütte   dubtown.de
* Harald Finster: Phönix / Westfalenhütte / Die Westfalenhütte und das Stahlwerk 'Phönix' in Dortmund 
* Ingo Bornemann: Thyssen-Krupp / Westfalenhütte Dortmund
* Hoesch-Arbeiter jubelten Gorbatschow zu   Ruhr-Nachrichten 2009-06-15
中心 (語言學)

**中心**（； ），或者貼近英文噉譯作**頭**，係指短語當中最重要嗰橛，負責決定嗰句短語句法功能係乜（可以當咩詞性噉嚟用）。粵語同英文嘅例子：
***細小嘅盒**，呢句短語嘅中心係**盒**，**盒**係名詞，決定咗句短語係名詞短語；
***hot water**（名詞短語；**熱水**噉解），中心係 **water**（名詞，決定咗句短語係名詞短語）；

## 概論

## 睇埋
*分析樹
*依存文法
X-bar 理論

**X-bar** 係由語言學家杭士基响一九七零年提出嘅諗法，最基本上主張無論係咩語言，一切嘅短語喺人腦入便都具有同樣嘅結構。簡化講，即係話好似分析樹嗰種做法，將句子拆做一截截短語，可以用於任何語言身上。

## 基本概論

根據認知科學嘅觀點，人喺腦入面組句子嘅過程，可以想像成
#由佢識嘅詞庫度，搵出佢想要用嗰啲詞語同形態素；
#將啲詞同形態素，按照佢用緊嗰隻語言嘅法則，組合埋一齊成 X-bar 噉嘅樣；
#最後將步驟二得出嘅句子，講或者寫出嚟。

## 深層句構

深層句構同淺層句構：生成文法上用到嘅概念；簡單噉講，認知科學會將人腦睇做識得做資訊處理嘅物體，腦入面會將諗緊嘅嘢組織做句子，然後再將句嘢講出嚟，例句
:「阿明一拳打爆阿蟲塊面。」
:「阿蟲塊面畀阿明一拳打爆。」
呢兩句嘢，講出嚟（喺語音同句法上）好唔同，但意思近乎一樣。某句嘢，實際上講出嚟嗰陣嘅樣係其淺層句構，而句嘢喺腦入面嘅語義表示就反映其深層句構。即係話上面兩句例句淺層句構唔同，但深層句構一樣，或者差唔多一樣咁滯。

## 腦部研究

語境：有證據指，人腦聽人講嘢或者睇文本嗰陣，會自動噉判斷佢語法啱唔啱，例如語言學家做過研究，用腦電圖監察住受試者嘅腦電活動；佢哋發現啲人聽或者睇到一隻令到句子錯語法嘅詞（好似係下面句嘢噉），個腦會出現 P600 呢種腦電活動。
:**The [[叉燒包|cha siu bao]] was...**（以英語語法嚟講，跟住隻詞可以係形容詞或者被動式嘅動詞）
:**... beautifully.**（**好靚噉**；副詞）
由於最後聽或者見到嗰隻詞係副詞，句嘢唔啱語法，聽或者睇嗰個人（假設佢好熟英文）個腦好有可能會出現 P600 嘅活動。P600 喺語言學研究上幾有用，例如研究睇人點樣學第二語言，發現啱啱開始學某隻語言（叫呢隻語言做 **L**）嘅人，聽或者見到唔啱語法嘅 L 句子嗰陣個腦唔識得畀 P600 反應，但隨住佢哋使用 L 用到愈嚟愈熟，佢哋個腦開始會識畀噉嘅反應。

## 垃雜概念
其他有啦更嘅概念：
*接受度判斷測驗：實證句法學研究成日用嘅研究方法；根據呢套做法，人腦入面會有一套對於自己母語嘅語法嘅內隱知識，所以如果想得知某隻語言嘅語法，最好就係攞一拃唔同嘅句子，問下一啲以嗰隻語言做母語嘅人，問佢哋覺得呢啲句子係咪可以接受，而接受度判斷就係做呢樣嘢。
*充分層次：指緊某套語法有幾能夠充分噉描述隻語言；如果話某套語法觀察上充分，意思係話套語法做到準確噉描述手上有（例如睇語料庫）嘅字句；而如果話某套語法係描述上充分，意思係話呢套語法仲做到合乎母語使用者嘅直覺判斷。

## 另見
*句法學
*語義學
*語法
*P600

## 歐詞

## 引述
句法成份

**句法成份**（；）係句法學上嘅概念。如果將某個成份換做一隻屬相同詞性嘅詞語，意思可能會變，但句句子依然會啱語法。成份會係分析樹當中嘅基本單位（一句短語或者次短語）入面一隻個別嘅詞語或者次單位。

## 睇埋
*分析樹
*子句

## 引述
Adjunct (文法)

語言學上講嘅 **adjunct**，係指語句或者短語當中一啲部份，特徵係佢哋就算冇咗，成句句子或者短語都仲會啱語法。粵語例句－
:「我喺茶樓撞到阿明。」
當中**喺茶樓**就係 adjunct，將呢段嘢攞走咗，句說話嘅意思會改變，但成句嘢依然會係符合語法嘅。

## 基本概論

Adjunct 嘅重點特性係，佢哋可以一定程度上噉郁，同時唔改變整體意思或者語法上嘅正確度，粵語例句：
:「我今朝同阿爺去飲茶。」
將**今朝**移下位嘅話：
:「今朝我同阿爺去飲茶。」
呢句嘢意思冇咩變化，語法依然正確。
:「我同阿爺去飲茶今朝。」
呢句嘢就錯咗語法，所以**今朝**只係**一定程度上**可移位。**今朝**可以一定程度上移位，而且喺第一個情況當中佢即使移咗位，都唔會搞到成句嘢意思走樣或者語法出錯，所以是謂 adjunct。

## 語義作用

## 粵語特色

喺 adjunct 嘅使用上，粵語同英文有一定嘅差異，即使係同官話相比亦不盡相同。

## 另見文章
*分析樹

## 參考資料
深層句構同淺層句構

**深層句構同淺層句構**係生成文法上用到嘅兩個概念。

簡單噉講，認知科學上有將人腦睇做一嚿曉做資訊處理嘅物體，會喺腦入面將諗緊嘅嘢組織做句子，然後再將句嘢講出嚟，例句
:**阿明一拳打爆阿蟲塊面。**
:**阿蟲塊面畀阿明一拳打爆。**

兩句嘢講出嚟（語音同句法）嗰陣好唔同，但意思一樣咁滯。一句嘢實際上講出嚟嗰陣嘅樣係句嘢嘅淺層句構，而句嘢喺腦入面嘅語義表示就反映句嘢嘅深層句構，即係話上面兩句例句淺層句構唔同，但深層句構一樣（或者差唔多一樣）。
複合原理

**複合原理**（ ）係語言學上有關句法同語義嘅諗法，講緊一句語句嘅意思只取決於兩樣嘢：個別元件（詞語）嘅意思，以及係呢啲元件按照咩法則拼埋一齊。例如語義學（語言學子領域，研究語言點樣表達意思）就有講到，要正確噉表達語義，需要結合語音、構詞同埋句法至得。

想像噉嘅句子：
:**我將件蛋糕食落肚。**
:**件蛋糕將我食落肚。**
兩句嘢用咗嘅詞一樣，但一般認為後者應該唔係正確噉表達緊講嘢嘅人想表達嘅意思，除非（例如）個人寫緊粵文恐怖小說，情節講到啲角色撞到一件會食人嘅恐怖蛋糕。

## 睇埋
*語義
*邏輯
*創發

## 參攷
句法歧義

**句法歧義**係指一個歧義情境之所以會產生歧義，係因為句法嘅問題，而唔係啲詞語本身有多過一個可能意思。

## 概論

粵語（同埋世界各地嘅各種話）都可以有句法歧義。例如以下噉嘅名詞短語：
:「生得好高嘅阿明阿哥」
問題係，具有**生得好高**呢種特性嘅，係阿明本人，定係阿明嘅阿哥？

又以下噉嘅語句：
:「佢係一位英國歷史老師。」
問題係，嗰位老師係嚟自英國嘅歷史老師，定係專教英國歷史（但佢本人未必係英國人）嘅老師？

## 睇埋
*複合原理
*詞義消歧

## 參攷
施事

（，）係一種成日畀人攞嚟討論嘅主題關係。

如果話 XX 係施事，即係指 XX 係（可能有意圖噉）做出隻動詞指嗰樣行動嘅主體，例句有
:**我食咗粒荔枝。**（施事：**我**）
:**家姐飲咗杯咖啡。**（施事：**家姐**）

## 睇埋
*受事
*詞句配列
*有生無生
及物

**及物**（；，舊名**外動**），同**唔及物**（；，舊名**內動**）係同描述動詞嘅兩個相關嘅文法概念。及物動詞（舊名外動字）指個動詞一定要有賓語（直接賓語）接受嗰樣動作，喺有格嘅語言，個賓語會係賓格；而唔及物動詞（舊名內動字）就冇得直接掕賓語，要掕就淨可以間接掕，個間接賓語理論上會係與格。

## 例子
英文例子－
:及物：**like**（**鍾意**噉解）

:
:
:唔及物：**sneeze**（**[[打乞嚏]]**噉解）
:
:
:

## 睇埋
*雙及物動詞
*詞句配列
*論元
*論元價位

## 註

## 攷
雙及物動詞

**雙及物動詞**係可以有兩個賓語嘅動詞。英文例子－ He handed Sarah the book（**佢遞本書畀莎拉**）－hand 做動詞通常係指**遞... 畀...** 噉嘅意思，後面掕兩個名詞，第一個名詞表示收件物品嘅人，而第二個名詞表示件物品係乜。

## 基本概論

雙及物動詞顧名思義即係指掕住兩個賓語嘅動詞，通常會帶住**傳遞**或者**接收**等嘅意思。

幾句廿一世紀初廣東話例句：



... 呀噉。

廿一世紀初廣東話以外嘅語言，都會有雙及物動詞，例句：
#（英文）**Ming handed me the book.**（明仔遞本書畀我。）
#（法國話）**Marie a confié ses secrets à sa grande sœur.**（瑪麗講咗佢啲秘密畀家姐知。）
#（英文）**We are teaching Michael Cantonese pronunciation.**（我哋喺度教米高廣東話發音。）
#（日本話）**Chun-san wa mada watashi ni 500-doru no shakkin ga aru.**（阿蟲仲爭我 500 文。）
#（清朝粵語） **我送禮物與秀才。**（我送禮物畀秀才。）

## 語言類型

唔同話，處理雙及物動詞嘅方法都可以唔同，例：廣東話表達「將一樣嘢交畀」噉嘅意思嗰時，係主題行先接收者行後嘅：
:→ **畀本書我。**（）
而標準官話表達同樣嘅意思嗰陣時，就係接收者行先主題行後：
:→ **給我這本書。**（拼音：gěi wǒ zhè běn shū）

語言類型學嘅研究者又會按雙及物動詞嘅特性嚟將語言分類。

### 直接間接

首先，一隻雙及物動詞定義上就實會涉及 3 嚿物體：
*A（**A**gent）－即係做出舉動嗰方；R（**R**ecipient）－即係接受舉動嗰方；T（**T**heme）－即係舉動傳達嘅事物；

**間接**（indirective）雙及物配列即係 T = P，指隻語言會將 T 當正係得一個受體嘅及物動詞嘅 P 噉，係世上最常見（有估計話超過 50%）嗰隻雙及物配列。

除此之外，亦都有啲語言會採取直接（secundative）雙及物配列，即係 R = P，指隻語言會將 R 當正係得一個受體嘅及物動詞嘅 P 噉，估計有 17.2% 嘅語言都採取噉嘅做法。例如英文就被指有陣時會有直接雙及物配列噉嘅做法，例句：
:**I gave Mary the ball.**（我畀咗個波畀瑪麗。）
－**the ball**（**個波**）好似一隻得一個受體嘅及物動詞嘅 P 噉，擺咗喺句子最尾度。

## 睇埋
*及物
*間接賓語

## 註釋

## 引咗
杜雯惠

**杜雯惠**（，）係香港電台節目主持、舞台劇導演、編劇、作曲人、作詞人同配音員。1996年開始主持電台節目，做過香港電台第二台同文教組節目主持人超過十年，曾經退出過香港電台，後來再做香港數碼廣播有限公司同埋D100電台節目主持人，嚮2014年8月返香港電台第一台出任《訴心事家庭》主持人直到節目做完為止，又會主持下《開心日報》。

## 個人生活
九十年代尾，杜雯惠嚮劉雅麗嘅生日會裏面認識陳錦鴻，之後一齊去戲院睇《愈快樂愈墜落》。佢哋嚮2004年2月15號正式登記註冊結婚，個仔陳駕樺嚮2007年5月2號出世。

## 電台節目

## 舞台劇作品

## 電視節目
*香港電台電視部 - 1990-1991年《性本善》 之《殺子》、《爆裂家族》、《抑鬱天使》
*香港電台電視部 - 1994、1996年 《屋簷下》 之《虐妻》、《戀一世的傳說》

## 音樂作品
### 專輯

### 其他參與專輯
*2001年　香港電台第二台《RADIO 2 THE FAMILY ALBUM》 ─ 白鴿的傳奇 - 杜雯惠、陳奕迅
*2002年　黎瑞恩《Dreams Come True》 ─ 一人有一個理想 - 黎瑞恩、杜雯惠、Vani、羅敏莊
*2002年　鄧建明《Joey Music Factory》 ─ 取消資格 - 杜雯惠、鄧建明
*2012年　羅敏莊《我做到》 ─ 大丈夫好姊妹 - 羅敏莊、杜雯惠

### 單曲
*1999年　香港電台廣播劇組《書劍恩仇錄》 ─ 書中劍影 - 杜雯惠作曲、填詞、主唱

## 書籍著作
*1999年　《我不是男人》 - 次文化堂七字頭出版社，由電台節目《人間定格》廣播劇改編，杜雯惠撰寫
*2013年　《等著和你聊聊天》 - 大眾書局世界出版社，分享與患自閉症嘅仔相處嘅心路歷程

## 參考資料

## 出面網頁
*杜雯惠的網頁 
* 香港電台網站
*
*
* 
*香港電台第一台廣播節目「守下留情」杜雯惠訪問（1），2022年8月1日
*香港電台第一台廣播節目「守下留情」杜雯惠訪問（2），2022年8月2日
*香港電台第一台廣播節目「守下留情」杜雯惠訪問（3），2022年8月3日
*香港電台第一台廣播節目「守下留情」杜雯惠訪問（4），2022年8月8日
*香港電台第一台廣播節目「守下留情」杜雯惠訪問（5），2022年8月9日
*香港電台第一台廣播節目「守下留情」杜雯惠訪問（6），2022年8月10日
被動語態

**被動語態**（； ）係文法上一個概念。正常嚟講，一句嘢嘅主語會係「做出動作嘅嘢」（施事或者成因）而賓語會係「接受嗰樣動作嘅嘢」，但有好多語言（包括粵語同英文）都有機制，畀講嘢嘅人將施事或者成因擺去賓語個位，同時句嘢意思  住唔變。

## 概論

被動語態嘅粤語同英文例子：
:「勤仔攞咗件西餅嚟食。」
:「細佬打爛咗個花樽。」
:"The company fired the lawyer."（粵譯：**間公司炒咗嗰位律師**）

呢幾句嘢都可以轉做被動語態－
:「件西餅畀勤仔攞咗嚟食。」
:「個花樽畀細佬打爛咗。」
:"The lawyer was fired by the company."（粵譯：**嗰位律師畀間公司炒咗**）
粵語入便，表示被動語態嘅 ，用漢字寫做**被**、**畀**或者**比**等都有。

## 睇埋
*論元價位

## 引述
湧別町

**湧別町**（）係日本北海道鄂荷次克綜合振興局紋別郡嘅一個町，喺紋別同北見之間。湧別府町喺2023年2月28號人口有8,072人，總面積有。

## 攷

## 出面網頁

*
東南亞大陸語言區域

**東南亞大陸語言區域**（）係一隻語言聯盟，包括有啲地方屬而家嘅柬埔寨、老撾、半島馬來西亞、泰國、緬甸、越南，同埋南中國（南過長江）；入面有譬如粵語等等啲語言，啲屬壯侗語系、苗瑤語系、南亞語系、南島語系、漢藏語系嘅。

## 考

## 讀埋

* Enfield, Nicholas James, and Bernard Comrie, eds. *Languages of Mainland Southeast Asia: The state of the art*. Vol. 649. Walter de Gruyter GmbH & Co KG, 2015.
* Enfield, Nicholas J. *Linguistic epidemiology: Semantics and grammar of language contact in mainland Southeast Asia*. Routledge, 2013.
聖週四

**聖週四**係指耶穌受難節之前嗰一日。喺一啲宗派喺夜晚會有禮拜，當中會有洗腳禮，紀念耶穌喺最後晚餐途中起身同門徒洗腳。喺有逾越節三日慶典嘅宗派，聖週四夜晚嘅禮拜係逾越節三日慶典嘅開始。

## 註
LAW霸女神

《**LAW霸女神**》（）係香港電視廣播有限公司製作嘅法律資訊節目。由森美、戴祖儀、賴彥妤、魏韵芝、王嘉慧主持，由香港時間2023年4月6號到4月28號逢禮拜四到五22:30－23:05喺翡翠台播放。每集節目會請一位嘉賓上去講下唔同情境嘅法律疑問。

## 每集內容

## 參考

## 出面網頁
* 無綫電視節目網頁 - LAW霸女神

## 電視節目變遷
王嘉慧

**王嘉慧**可以係：
*王嘉慧 (電影演員)（Jessica Wong），香港電影女演員
*王嘉慧 (無綫藝員)（Cathy Wong），香港無綫電視女藝員
PSR B1257+12 C

**PSR B1257+12 C**，係一粒圍住脈衝星 PSR B1257+12 轉嘅系外行星。佢係喺1992年被發現嘅，距離地球大約2,300光年。呢個行星嘅質量大約係地球嘅四倍，係一個「超級地球」，直徑大約係地球嘅1.5倍。PSR B1257+12 c 嘅軌道週期大約係98.2日。
氫鍵

**氫鍵**係化學上嘅一種分子間嘅力，係由於一啲分子中嘅氫原子同氫原子所連接嘅一啲電負性較高嘅原子（例如氮、氧、氟等）之間嘅作用力。氫鍵可以影響分子嘅性質，例如物理性質、化學反應、生物分子結構等等。
逾越節三日慶典

**逾越節三日慶典**，又叫**逾越三日慶典**，喺基督宗教嘅一啲宗派，例如天主教同聖公會，係指聖週四夜晚開始計嘅三日，當中喺聖週四、耶穌受難節、聖週六同復活節日頭都有禮儀，但係新教就未必有三日慶典嘅事，而係可能淨係得耶穌受難節同復活節有禮拜。

逾越節三日慶典之所以係聖週四夜晚開始，係因為傳統上過咗黃昏已經算係開始咗第二日（即係其實係跟咗猶太曆嘅計法）。

## 攷
P600

係一種事件相關電位，正向，喺刺激出現 600 ms 後出現。

## 概論

有證據指，一個人腦响聽人講嘢或者睇文字嗰陣，會自動噉對「句法啱唔啱文法」做判斷，例如啲語言學家做過研究，用 EEG 監察住班受試者嘅腦電活動；佢哋發現啲人喺聽或者睇到一隻「搞到句嘢文法唔啱」嘅字詞（好似下面句嘢噉），個腦會有 P600 出現。
:**The cha siu bao was...**（**個叉燒包被...**；以英文文法講，跟住隻字可以係形容詞或者被動式嘅動詞）
:**... beautifully.**（**好靚噉**；副詞）
因為最後聽或者見到嗰隻字係副詞，句嘢唔啱文法，聽或者睇嗰個人個腦好有可能會出現 P600 嘅活動。

## 註釋

## 引咗
字面意思

係意思一種，指緊某隻詞語（以至其他語言單位）最表面、直接、單純嗰個意思，完全冇考慮到語境等嘅問題。喺語言學同哲學上，字面意思嘅具體定義查實有些少爭議。

喺虛構作品之中成日出現一種情況，就係講到某啲個體——比如係唔多先進嘅人工智能，或者極度死板嘅人——完全齋靠字面意思，去理解其他人講嘅說話，往往會引起令人啼笑皆非嘅結果。

## 基本概念

淨係靠字面意思嚟理解聽到嘅嘢，想像情況：
;例子：廚房淹沒
:依家主人向機械人下令：
:*去廚房用紅色嗰個水桶打水，水要注滿晒個缸。
:字面理解係：去打水，倒入缸度。缸滿咗，指令入便冇寫明滿咗之後要停低。
:結果：機械人會無限循環噉打水，就算水缸滿晒，成間屋水浸，依然會繼續打水。因為**停低**呢個潛規則並冇喺字面上表達出嚟。

;例子：生前做乜嘅問題
:阿明：令尊係做盛嘅？
:阿偉：我阿爸唔喺度喇。
:阿明：噉佢生前做緊乜？
:阿偉：佢捉住自己個心口，好似心口好痛噉，然後就躀低咗。
:喺呢個例子中，阿偉冇考慮到語境，即係阿明上條問題係問緊佢阿爸做邊一行，而就噉字面理解阿明嘅第二條問題。

## 電腦應用

## 睇埋
*聯想意思
*雙重意思
*語用
*邏輯

## 引述

## 外拎
*數學家嘅答案，電視橋段網講到虛構故事中嘅數學家（或者類似嘅人物）理解問題嗰陣好多時都字面理解而唔顧語境，最後引致笑話。
張亞莉

**張亞莉**（2017年前叫**張馨月**）係臺灣女主持人同演員，1992年加入臺灣電視公司而出道，而家係客家電視台旗下嘅主持人。

## 個人簡歷
佢係大女，喺苗栗頭份嘅客家庄長大，小學三年級嘅時候幫父母煮飯畀細佬妹食，因為咁開始接觸廚藝，高中時加入戲劇界演出舞台劇，1992年報考臺灣電視公司演員並獲得錄用，曾演出多部電視劇，2004年同現任老公劉士民（原名劉越逖）再婚，結婚後逐漸淡出演員工作，轉而投身廚藝界，擔任客家電視台嘅飲食節目主持人及廚藝老師，並於2018年出版首部著作《亞莉的好客廚房》，推廣客家飲食文化。

## 參考資料
復活節八日慶典

**復活節八日慶典**（）喺一啲西方傳統嘅基督教宗派，係指復活節正日計起嘅連續八日，當中每日都會有慶祝嘅禮拜。
聯想意思

**聯想意思**（參見 ）係意思一種，尤其係講緊詞語嘅字面意思唔包括、但啲人聽或者睇到隻詞嗰陣會聯想起嘅事物。

## 定義

詞語可以有字面意思，即係佢哋最直接嘅意思，但係同時使用嗰隻語言嘅人用起詞嗰陣時，又有可能出現一啲聯想意思：聯想意思指一啲意思，唔係隻詞明文直接噉指、但啲人聽或者睇到隻詞嗰時會聯想起嘅。

舉例說明，想像依家有個叫 Martha 嘅女仔，佢好擅長跳芭蕾舞，做埋職業芭蕾舞蹈員，然後佢有個親戚用以下呢句嘢嚟描述 Martha 做咩工：
:「Martha 佢係一個舞女。」
Martha 聽到呢句嘢，好大機會會一句更正：
:「唔係呀，我係跳芭蕾舞嗰啲  呀。」
原則上，**舞女**呢隻詞就噉字面睇（字面意思）可以純粹係指跳舞嘅女性，但喺廿一世紀初嘅粵語日常語境當中，**舞女**成日會用嚟指跳艷舞嘅女性，或者喺夜總會做嘅舞小姐等，呢啲聯想起嘅意思，就謂之隻詞語嘅聯想意思。

## 量度

有關**聯想**呢個概念要點量度，可以睇吓語義網絡同促發效應。

## 睇埋
*修辭手法
*語義網絡
*邏輯
*搭配詞

## 參攷
各各他

**各各他山**（；），天主教譯**哥耳哥達**，又叫**加略山**（；），天主教譯**加爾瓦略山**，意譯，係耶穌基督被釘十字架嘅地方，四本福音書都有記載，佢只係座山仔，位於以色列耶路撒冷。

喺耶穌被釘嗰陣，佢位於耶路撒冷城郊，喺當時已經棄置咗嘅一個石礦場入面，貎似骷髏頭，上面用來釘死囚，山邊就被居民用咗來挖墳墓葬人，之後喺公元41至42年間羅馬帝國將佢併咗入耶路撒冷，而今屬於耶路撒冷舊城，基督徒區嘅一部分，原址起咗一間教堂，叫聖墓大殿。

各各他山同十字架，同樣係基督受難嘅標誌。基督新教好多聖詩都有提及，天主教就比較少有聖詩提及。

## 攷
文字學

**文字學**（）係語言學相關嘅領域，專門研究文字同埋文字系統嘅基本組成部份（文字素）。
放浪美利堅

《**放浪美利堅**》（）係香港MakerVille製作嘅遊埠節目，由梁彥宗‎主持，係繼《放浪加勒比》後「放浪系列」嘅第二套作品，2023年4月8號到6月10號逢禮拜六20:00－20:30喺香港電視娛樂ViuTV播出。節目主持會去遊歷美國嘅野外地方。

## 每集一覽

## 出面網頁
*ViuTV：放浪美利堅

## 電視節目變遷
音樂少年事件簿

《**音樂少年事件簿**》係香港歌手鄭嘉穎、洪楗華同埋組合CD Voice合作喺1995年由寶麗金唱片推出嘅一張全新曲合輯。

呢隻碟亦係佢哋四個作為主要歌手，喺寶麗金推出嘅最後一隻碟。

## 外部連結
*
Last.fm介紹
因為愛上你

《**因為愛上你**》係香港歌手鄭嘉穎喺1997年12月喺台灣推出嘅華語專輯，係佢約滿香港寶麗金唱片後接近兩年推出嘅專輯，由金點唱片發行，亦係鄭嘉穎唯一一隻華語專輯。
## 外部連結
*Discogs 介紹 
類:臺灣專輯
第41屆香港電影金像獎

**第41屆香港電影金像獎**係表揚2022年度表現傑出嘅香港電影而頒嘅獎，喺2023年4月16號喺香港文化中心大劇院搞。
## 提名及獲獎名單
### 最佳電影

### 最佳導演

### 最佳編劇

### 最佳男主角

### 最佳女主角

### 最佳男配角

### 最佳女配角

### 最佳新演員

### 最佳攝影

### 最佳剪接

### 最佳美術指導

### 最佳服裝造型設計

### 最佳動作設計

### 最佳音響效果

### 最佳視覺效果

### 最佳原創電影音樂

### 最佳原創電影歌曲

### 新晉導演

### 最佳亞洲華語電影

### 專業精神獎

### 終身成就獎

## 電視直播同相關節目

## 拎
*第41屆香港電影金像獎提名及得獎名單

類:2023年電影獎
類:香港2023年
土星炸彈人

**土星炸彈人**（英文：Saturn Bomberman），係由Hudson Soft開發迷宮嘅動作遊戲，1996年推出。

## 一般模式
;場地
*第1階段：娛樂世界
*第2階段：武士世界
*第3階段：西部世界
*第4階段：恐龍世界
*第5階段：米尼先生嘅未來世界

## 對戰模式
;角色
*白色炸彈人
*黑色炸彈人
*蜂蜜
*甲鐵
*邦克
*米隆
*歌舞伎
*希金斯大師
*萬次丸
*衣奴

;場地
*場地1：榮耀之路
*場地2：足球場
*場地3：叢林陷阱
*場地4：沙漠旋風
*場地5：太空殖民地
*場地6：彈跳轟炸機
*場地7：忍者之家
*場地8：工廠車間

## 參考


## 出面網頁
*炸彈人維基土星炸彈人
*土星炸彈人影片
*土星炸彈人線上遊戲
聖墓大殿

**聖墓大殿**，當地人叫**復活堂**，係喺以色列耶路撒冷各各他山嘅一座教堂，由天主教會、希臘正教會同亞美尼亞使徒教會共同管理，相傳係耶穌基督被釘十字架同被埋葬嘅原址。

## 攷
死亡旋渦 (蟻)

**死亡旋渦**（）係行軍蟻有陣時會展現嘅一種行為。

## 概論
行軍蟻工蟻嘅視力好差，近乎完全睇唔到嘢咁滯。每當佢哋要成群去（例如）搵嘢食嗰陣，會用觸鬚感覺同伴留低嘅費洛蒙痕跡，決定要向邊個方向行。有陣時可能會出咗錯，啲費洛蒙畀環境入面嘅嘢打亂咗，搞到其中有隊蟻同大隊走散。呢隊蟻搵唔到同伴留低嘅費洛蒙痕跡行返大隊，一隻同大隊走失咗嘅蟻唯一做到嘅，就係一味跟住自己前面嗰個同伴前進，但事實係佢前面嗰啲同伴又係一味淨係盲目跟住自己前面嘅同伴行，如是者呢隊走失咗嘅蟻就有可能會係噉原地打圈行，由上面睇佢哋望落就好似形成咗個旋渦（睇附圖幅 gif）噉嘅樣。

呢種現象叫「**死亡**旋渦」嘅原因係，進入咗呢種狀態嘅蟻好大機會搵唔到路返大隊，於是班蟻就會一路係噉打圈，直到佢哋冚唪唥都攰死為止。

## 睇埋
*自我組織
*群體智能
*自然形態規律
*Feedback

## 引咗

## 拎
*Why army ants get trapped in 'death circles'. *YouTube*.
*The Traumatizing Reality of Being An Ant. *Casual Geographic*.
梵蒂岡大公會議

**梵蒂岡大公會議**可以指：
*梵蒂岡第一屆大公會議，1869年至1870年召開
*梵蒂岡第二屆大公會議，1962年至1965年召開
行軍蟻

**行軍蟻**（）係一啲蟻物種，佢哋共通點係會成群噉行動覓食，而且覓食起上嚟仲會好有攻擊性噉捕食啲明顯大隻過佢哋嘅生物（例如蠍子同蜘蛛呀噉）。

## 睇埋
*死亡漩渦
*大藍蝶
本田Civic Ferio

**本田Civic Ferio**（）係日本本田公司推出嘅一款四門房車，呢款車喺出口市場係作為第五代至第七代Civic使用。

## 睇埋
*本田Civic
*本田Civic Hybrid

## 出面網頁

*Honda | シビック フェリオ(2005年8月終了モデル)
*Honda | 四輪製品アーカイブ「シビック」
蔣勤勤

**蔣勤勤**（），係中國女演員，籍貫重慶。1994年以全國第一嘅名次考入北京電影學院。1998年畢業後去咗北京電影製片廠工作。
男女字典

《**男女字典**》（）係2003年香港網上行互動電視所製作嘅愛情劇，共二十集。 當年呢套網劇畀傳媒叫做「港版《色慾都市》」。

## 演員
*杜汶澤
*朱茵
*黃又南
*徐天佑
*郭慧
*李蘢怡
*陳曉東
*何超儀
*張耀揚

## 每集內容

## 睇埋
* 電訊盈科媒體 
* 香港電視娛樂
## 參考

## 出面網頁
*
夏永康

**夏永康**（，）係香港攝影師、導演同設計師。香港出世。

## 電影/電視作品
*《春光乍洩》
*《花樣年華》
*《2046》
*《戀愛起義》
*《男女字典》
*《全城熱戀熱辣辣》
*《聖誕玫瑰》
*《全球熱戀》

## 攝影作品
* 陳奕迅《Taste the Atmosphere》(2010) 專輯封面
* 陳奕迅《Stranger Under My Skin》(2011) 專輯封面
* 張學友《醒著做夢》(2014) 專輯封面

## 出面網頁
* wingshya.com  夏永康個人網站
* Wing Shya Exhibition 六本木新城
* Blue Lotus Gallery：Wing Shya 

類:香港導演
類:香港專業教育學院舊生
全城熱戀熱辣辣

《**全城熱戀熱辣辣**》（）係一套喺2009年10月開始拍攝、2010年2月上畫嘅華語電影，由夏永康同陳國輝指導，由星空傳媒、華誼兄弟同二十世紀霍士聯合出品。

## 類似電影
*《情人節快樂》
*《紐約我愛你》

## 出面網頁
*全城熱戀官方網站
*
*
*
*
*
*
*
*
四人歸西

**四人歸西**係一個香港嘅都市傳說，指喺打麻雀嗰陣如果連續三人打出「西」牌，下一個就唔好打「西」牌，若然再配上「一筒」，就會四人「一同歸西」（死亡）。呢個傳說亦不時成為香港影視作品嘅靈異題材。

## 起源
有啲觀點認為，呢個傳說起源來自《華僑日報》喺1953年3月5號嘅報道，標題為〈打牌鬧鬼四人打出六人〉，主要講述四個人打牌打到撞鬼，結果引來大量人士旁觀驚動警察，有報道甚至話，四人原本坐嘅位置上之後都擺放著一隻「西」牌。不過，當年就亦有唔少報道跟進事件，甚至有輿論批評相信有鬼嘅人愚蠢迷信。

## 部分相關影視作品

* 1970年代：《幻海奇情》 - 《四人歸西》
* 1980年代：《夜驚魂》-《四人歸西》
* 2005年：《奇幻潮》-《四人再歸西》

## 關於呢個傳說嘅討論／評論
靈異節目主持人雲海，曾經接受訪問時提到自己曾經喺清明節打牌，差啲連續四個人都打西，之後仲差少少有人贏第七次（變成食七），形容件事好邪，以後清明重陽都唔敢打牌。

## 類似文化
日本麻雀當中，如果開局四家都打出一樣嘅風牌，而期間又無玩家上、碰、槓，就會，即係所謂嘅「」。日文嘅「四」同「死」同音，「四風連打」聽起嚟就好似「死風連打」咁唔多老利，所以直接流局。相傳依個規則係嚟自中國嘅「一同歸西」（連續四張西牌而流局），不過最遲喺1929年已經演變成為「四風連打」。

## 出面網頁
*奇幻潮 － 四人再歸西

## 參考
蒼天有淚

《**蒼天有淚**》係1998年由李平執導，瓊瑤編劇，根據瓊瑤同名原著改編嘅電視劇，由蔣勤勤、庹宗華、朱茵、焦恩俊同陳昭榮主演，以民國早年為背景。
編輯 (工序)

**編輯**係泛指針對文章、詩體或者故仔嘅各種改善工作，概念上同校對有少少重叠，但係原則上編輯同校對係唔同嘅工序。喺出版業，編輯亦都指釐定書、期刊、網站等等出版物嘅大方向、管理出版物嘅出街過程、決定收錄乜嘢文章等等。做編輯嘅人一樣都係叫編輯。

文字嘅編輯未必係直接改文。有啲類型嘅編輯只係低啲問題或者寫報告；如果喺編輯期間發現咗職責範圍以外嘅問題，亦只能夠係嘜低。

唔同語言對 ｢編輯｣ 嘅定義同分類都可能會有唔同，粵語亦唔例外；例如，英文講嘅 ｢｣ 同粵語講嘅 ｢編輯｣ 其實並唔係完全一樣。

## 主要分類
唔同語言（甚至同一語言但係唔同國家）對編輯嘅定義同分類都可能會有出入。文字上嘅編輯，按照英文圈嘅業內準則，性質上大致可以咁分：
* 針對結構（ 或者 ），例如加料、成段成章鏟、段落掉位、改善情節或者大綱等等
* 針對文筆（），包括鏟行話、將太難明嘅字眼簡化或者掉轉，將太通俗嘅字眼改成正式啲嘅寫法等等
* 針對文法（，粵語通常叫校對），包括改錯別字、修正文法、修正格式、改標點等等，可能亦都包括例如核實內容等等
* 針對翻譯（，粵語通常叫校對），指譯文同原文一齊睇，下有冇譯錯，同錯咗就改返啱
* 校對（），技術上並唔係一種編輯

結構上嘅編輯通常唔會直接改文，而係嘜低或者寫報告；詩體亦都係一樣，除非事先講明，直接改詩係大忌，只能夠嘜低疑似問題，問（）個作者係特登寫成咁定真係錯咗。

針對文法嘅編輯，有啲人會叫 ｢審稿｣，但係其實好少人咁叫；喺粵語同中文，實際上通常係叫校對。例如，香港賽馬會對 ｢校對｣ 嘅定義係包括糾正，但係按英文圈嘅業內準則，校對員只可以嘜低問題，如果要糾正嘅就唔係校對，係針對文法嘅編輯。翻譯亦有同樣問題按照英文圈嘅業內準則，譯完文睇下有冇錯，錯咗就改，係編輯；但係粵語同中文，都通常叫校對。

## 睇埋
* 編輯，做編輯嘅人
* 剪接，影片嘅對應工序
* 混音，錄音嘅對應工序

## 參考資料

## 註
邱太三

**邱太三**（），係台灣政治人，民主進步黨員，臺中市大甲區人，國立臺灣大學法律學系畢業。而家係中華民國大陸委員會主任委員。
超音鼠英雄

**超音鼠英雄**（英文：Sonic Heroes），係由世嘉開發嘅動作冒險遊戲，2003年推出。

## 角色團隊
*超音鼠團隊：超音鼠、塔爾斯、納克魯斯
*黑暗團隊：Shadow the Hedgehog、Rouge the Bat、E-123 Omega
*玫瑰團隊：Amy Rose、Cream the Rabbit、Big the Cat
*Chaotix團隊：Espio the Chameleon、Charmy Bee、Vector the Crocodile

## 場地
*海邊山
*海洋宮
*大都會
*發電廠
*賭場公園
*賓果公路
*鐵路峽谷
*子彈站
*青蛙森林
*迷失叢林
*杭城
*神秘大廈
*雞蛋艦隊
*最終堡壘

## 參考


## 出面網頁
*
*超音鼠維基超音鼠英雄
*超音鼠英雄影片
十面

《**十面**》係臺灣歌手蔣卓嘉嘅首張個人專輯，2013年11月1號由臺灣太陽娛樂文化發行（2014年4月10號喺香港發行）。

首波主打歌曲係《十面孤曲》。

## 曲目

# 十面孤曲
# 潛意識沉默（韓劇《2013麻辣一班》片頭曲）
# 流浪
# Love Me
# Beautiful Lie
# 堅固柔情
# 希望你會記得
# 不是我
# 末日後序曲
# 我的夢（韓劇《麻雀變鳳凰》片尾曲）

## 參考來源

類:臺灣專輯
蔣卓嘉

**蔣卓嘉**（，），係臺灣詞曲創作歌手、音樂製作人、結他手、HitFm聯播網台北之音電台DJ。
## 參考來源
二號審稿人

**二號審稿人**（）係一個學術研究入面嘅用詞，一般係指喺學術同儕互評過程入面建議拒稿並給予唔合理又冇建設性評語，或者對範疇或研究方法冇真正認識嘅人。

期刊審稿通常係搵三個學者不記名審稿，二號係指咁啱編號係第二嗰個。所以雖然呢種叫 ｢二號審稿人｣ 嘅行為並唔罕見，但研究就話唔一定就係被列為第二個嘅審稿人，先至作出咁樣嘅行徑。

二號審稿人對於學術研究嘅傷害已經越來越得到重視，有啲期刊開始會討論點樣應對，有啲主編又會寫文章教人點樣寫一啲比較有效同有建設性嘅同儕互評報告。

## 參考來源
現貨外匯

（）可以話係最直接嗰種 forex 買賣方法：喺呢種 forex 交易當中，買賣雙方要決定好個價，而個價通常會係睇佢哋交易嗰陣嘅市場價值嚟定嘅；講掂數之後佢哋就會郁手買賣，雙方都會喺一至兩日（講緊工作日）之內收到自己要收嗰筆錢（買家收到佢買嗰筆外匯，賣家收到買家畀嘅錢）－至於「買賣現貨 forex 會喺一日定兩日之內交收」，就視乎通貨而定。現貨係咁多種 forex 買賣方法之中最快搞掂嘅。

## 攷
外匯期貨

（）顧名思義係指用期貨嘅方式買賣 forex，雙方講定買賣價，然後喺若干時間（例如 3 個月）之後交收。
情歌對唱集 寂寞

《**情歌對唱集 寂寞**》係香港歌手鍾鎮濤同佢當時嘅老婆章蓉舫喺1994年，由豐華唱片推出嘅華語合唱專輯。

## 曲目

# 寂寞
# Stay A While(合)
# 捨不得 (New Version)(合)
# 情人的眼睛(合)
# 你是我心底的烙印(合)
# 明白(合)
# 我還記得(合)
# Devoted To You(合)
# 情深幾許(合)
# 我的世界只有你最懂(合)
# Words(合)

## 參考來源

類:臺灣專輯
幹葉圖

**幹葉圖** （），喺大陸叫做**莖葉圖**，係一種顯示所有數據嘅統計圖表。呢種統計圖表由英國統計師喺20世紀初期嗰陣設計，係一種探索數據分析嘅工具。喺1977年，出版咗本書講探索數據分析之後，幹葉圖喺1980年代變得更加普遍。

## 概述

喺幹葉圖裏面，每件數據都分成「幹」同「葉」兩個部份。然後決定幹會代表乜嘢，葉會代表乜嘢。喺最普遍嗰種情況下，葉包含每件數據嘅最後一個數字，幹包含所有其他數字。喺數據數量龐大嗰陣時，數值可以四捨五入到葉嘅特定位置值（例如幾百個位置）。捨五入位置值左邊剩餘數字用作。以右圖裏面嘅5.7做例子，個位數字「5」係幹，十分位數字「7」係葉。

右圖所示，某班24位學生嘅成績：

0.2，4.4，5.8，1.5，4.4，5.9，1.8，4.6，6.3，2，5，6.4，3.4，5，6.7，3.7，5，7.2，4，5.7，7.5，4.1，5.8，9.4

之後，將葉嘅數值跟細到大順序填入每一列裏面。

## 另見
*眾數

## 註
梁晴晴

**梁晴晴**（英語：Hailie Leung，），係香港前女藝人，做過模特兒同歌手，曾經係英皇娛樂旗下。

佢入行前係全職模特兒，2005年同蔣雅文合拍Botox瘦面治療平面廣告而入行。去到2006年，佢同王浩信合唱歌曲《愛與被愛》，並亦得到一啲關注，之後亦曾經拍過唔同廣告，又曾經同李逸朗傳緋聞**，**但之後同咗英皇娛樂解約，並無繼續喺娛樂圈發展，轉型做形象設計。

## 參考
編輯 (搞清楚)

**編輯**可以指：
* 編輯（職業），出版界嘅一種職業
* 編輯（工序），編輯爾種職業做嘅嘢
* 修改，喺資訊科技通常係咁解；例如文字編輯器係指改檔案嘅程式，並唔係出版業講嘅編輯
泰國第3電視台

**泰國第3電視台**（；）係泰國嘅國有免費電視台，舊台址同類比發射塔位於曼谷孔堤縣拍喃四路，而家嘅台址位於曼谷都會區拉瑪四路馬林諾塔。
## 注釋

## 外部連結
* 
* 泰國 BEC-Tero官方網站 
*
聖博德學校

**聖博德學校**（），全名**天主教聖博德學校**，係香港一間全日制小學，喺九龍橫頭磡富美東街12號，由天主教香港教區管。

## 歷史
呢間學校係1965年創校，2002年隨住學校轉做全日制，上下午校一分為二，下午校搬到蒲崗村道校舍同改用新名聖博德天主教小學（蒲崗村道）。
耶穌復活

**耶穌復活**係指根據基督教《新約聖經》中嘅四本福音書同《使徒行傳》記載，耶穌喺被釘死喺十字架第三日死而復生嘅事件。基督教相信上帝嘅愛子耶穌為救贖世人而死喺十字架上，但佢喺第三日復活，四十日之後又升天。基督徒將復活睇成上帝權能勝過罪惡同死亡嘅明證以及信徒得救贖嘅憑據；十字架因為耶穌嘅復活而成為得勝嘅標記。
1976年夏季奧林匹克運動會尼泊爾代表團

1976年7月17號至8月1號，魁北克滿地可舉辦夏季奧林匹克運動會，尼泊爾有派代表團參賽。今次係尼泊爾第三次派團參加夏季奧運。代表團得一位運動員，佢係馬拉松跑手拜昆塔·馬南達爾，佢以第50名嘅成績完成賽事。

## 背景
1962年12月13號，尼泊爾奧林匹克委員會得到國際奧林匹克委員會嘅承認。尼泊爾喺1964年第一次參加奧運，1968年無參加，之後由1972年開始次次都有參加。今次1976年奧運係佢哋第三次參賽，總共有6,084位健兒代表92個國家參賽。尼泊爾只有一位運動員參賽，佢就係馬拉松跑手拜昆塔·馬南達爾。

## 田徑
拜昆塔·馬南達爾參加呢屆奧運嘅時候23歲，今次係佢生涯入面連續四屆參加奧運之中嘅第一屆。喺7月31號，佢參加男子馬拉松項目，以2小時30分鐘7秒嘅成績完成，喺60位能夠完成賽事嘅選手之中排第50。呢屆嘅金牌得主係東德嘅瓦爾德馬·切爾平斯基，成績係2小時9分鐘55秒；銀牌得主係美國嘅弗蘭克·肖特，成績係2小時10分鐘45秒；銅牌得主係比利時嘅卡雷爾·利斯蒙特，成績係2小時11分鐘12秒。

## 參考資料

類:奧林匹克運動會代表團
類:1976年夏季奧林匹克運動會
類:尼泊爾運動
黃敏修

**黃敏修**，係台灣政治人，嘉義土生土長，而家係嘉義市議員，曾經係民進黨成員，被視為親民進黨嘉義市立委王美惠嘅陣營一員，但係佢喺2022年嘉義市長選舉之後宣佈退黨。

## 學歷

* 中原大學土木系
* 國立嘉義大學土木與水資源工程研究所

## 參考
句尾助詞

喺語言文法上，**句尾助詞**（），又叫**句末助詞**，係指一啲擺喺句子最尾嘅細詞位——簡化噉講，詞位係指有某啲意思嘅字詞。句尾助詞唔會用嚟指任何嘢，但可能會表示句嘢嘅語域或者語用意思。好似粵語等東亞嘅語言，不溜都出晒名多句尾助詞。例如粵語入面嘅**啩**呢隻字，專門用嚟表示「我唔肯定」噉嘅意思，睇以下嘅句子——
#「阿明做緊乜？」「佢打緊機。」
#「阿明做緊乜？」「佢打緊機啩。」
喺例子 2 當中，答嘅人唔肯定阿明係咪真係打緊機。

## 粵語例子

廿一世紀初嘅粵語有豐富嘅句尾助詞。

喺粵語入面，啲人可以將多過一隻句尾助詞串埋一齊噉用，而一般嚟講，**嘅**會擺喺串嘢最前，而啲問句用嘅助詞（**咩**、**呢**、**嗎**）會擺串嘢最尾。

## 睇埋
*聲調同語調
*關係子句
*語序（VOS）
*語用
*修辭手法

## 文獻
* Cantonese Final Particles (尾音)，呢篇文用英文嚟講解廣東話啲句尾助詞。
*英文文章講解日本話嘅句尾助詞：
** Sentence-Ending Particles
** Advanced Sentence Ending Particles な, なあ, っけ, わ, ぞ, and さ

## 註釋

## 引述
健康必殺食

《**健康必殺食**》（）係香港無綫電視嘅飲食節目，由陸浩明、鄭衍峰主持，由2023年3月6號到3月22號禮拜一到三22:30到23:05喺翡翠台播出。節目主持會請唔同女藝員同大廚做嘉賓，為唔同主題介紹食材營養同炮製菜式。

## 每集一覽

## 出面網頁
*健康必殺食 | TVB 無綫電視
回家 (電視節目)

《**回家**》（）係香港無綫電視嘅資訊節目，由香港房屋委員會贊助製作，由2022年12月29號到2023年1月27號禮拜四、五22:30到23:05喺翡翠台播出。每集節目都會有一位嘉賓主持介紹返自己舊時住嘅公共屋邨。

## 每集一覽

## 出面網頁
*回家 - 主頁 - tvb.com
魔法伽利略

《**魔法伽利略**》（）係香港無綫電視嘅資訊節目，由馮盈盈、何依婷聯同魔法師甄澤權主持，由2023年2月2號到2月24號逢禮拜四、五22:30到23:05喺翡翠台播出。節目會示範魔術同講解背後嘅科學原理。

## 每集一覽

## 出面網頁
*魔法伽利略 | TVB 無綫電視

## 電視節目變遷
炸彈人世界

**炸彈人世界**（英文：Bomberman World），係由Hudson Soft開發迷宮嘅動作遊戲，1998年推出。

## 場地
*森林之星
*風之星
*火之星
*海洋之星
*黑之星

## 參考


## 出面網頁
*炸彈人維基炸彈人世界
*炸彈人世界影片
*炸彈人世界線上遊戲
修飾語

**修飾語**（；）喺語言學上係指一句短語入面一啲可以拎走嘅結構（拎走咗都唔會搞到句嘢唔啱文法），不過呢啲結構嘅存在會改變句嘢嘅意思，好似形容詞同埋副詞都係常見嘅修飾語。

## 語序

唔同語言，修飾語啲語序可以好唔同。

例如形容詞：一隻形容詞要擺喺佢形容緊嗰隻名詞嘅前定後？
*廣東話、標準官話、英文、德國話、日本話同韓國話... 等：形容詞正路會擺喺名詞前面。

:
:
:
*法國話、西班牙話、加泰隆尼亞話、越南話同馬拉話... 等：形容詞好多時會擺喺名詞後面。
:

:

:

## 睇埋
*詞形變化
*狀語

## 註釋

## 參攷
1952年冬季奧林匹克運動會葡萄牙代表團

1952年2月15號至25號，挪威奧斯陸舉辦冬季奧林匹克運動會，葡萄牙有派代表團參加。今次係葡萄牙第一次參加冬奧，之後過多9屆36年先至再參加冬奧。葡萄牙只係派咗一位運動員參賽，佢係高山滑雪運動員杜亞特·席爾瓦，佢參加咗男子滑降項目，排第69。

## 背景
喺1909年1月1號，葡萄牙奧林匹克委員會獲國際奧林匹克委員會承認，之後喺緊接住嘅1912年斯德哥爾摩奧運開始參賽，之後每屆夏季奧運都有參加。但係今次嘅1952年冬奧就係葡萄牙第一次參加冬奧，而下一次參加就係9屆36年後嘅1988年卡加利冬奧。今次嘅冬奧喺奧斯陸舉辦，一共694名運動員代表30個國家參賽。葡萄牙派出一位參賽者，佢就係高山滑雪運動員杜亞特·席爾瓦，佢亦都被選為開幕典禮嘅持旗手。

## 高山滑雪
杜亞特·席爾瓦參加奧斯陸冬奧嘅時候27歲，係佢唯一一次參加奧運。喺2月16號，佢參加男子滑降項目，以3分鐘58.4秒嘅成績完成，喺74名成功完成賽事嘅選手之中排第69。金牌得主係意大利嘅澤諾·科洛，成績係2分鐘30.8秒，比杜亞特·席爾瓦快87秒。銀牌同銅牌得主都係奧地利人，分別係奧特馬爾·施奈德同克里斯蒂安·普拉夫達。

## 參考資料

類:冬季奧林匹克運動會代表團
類:1952年冬季奧林匹克運動會
類:葡萄牙運動
炸彈人幻想賽

**炸彈人幻想賽**（英文：Bomberman Fantasy Race），係由Hudson Soft開發嘅競速遊戲，1998年推出。

## 角色
*白色炸彈人
*黑色炸彈人
*漂亮的轟炸機
*機械臂
*巴倉
*Sentouin

## 賽道
*轟炸機電路
*轟炸機過山車湖
*瓦卡島海灘邊
*馬祖館滑雪場
*星速快遞
*迪納山
*轟炸機城堡
*公路星路

## 參考


## 出面網頁
*炸彈人維基炸彈人幻想賽
*炸彈人幻想賽影片
*炸彈人幻想賽線上遊戲
炸彈人派對

**炸彈人派對**（英文：Bomberman Party Edition），係由Hudson Soft開發迷宮嘅動作遊戲，1998年推出。

## 參考


## 出面網頁
*炸彈人維基炸彈人派對
*炸彈人派對影片
*炸彈人派對線上遊戲
香港舞台劇獎最佳導演 (悲劇/ 正劇)

**香港舞台劇獎最佳導演 （悲劇／正劇）**係香港戲劇協會喺香港舞台劇獎頒獎典禮頒發嘅獎項，旨在頒發俾該年度喺悲劇/ 正劇最傑出嘅導演。
## 歷屆得主
### 1990年代

### 2000年代

### 2010年代

### 2020年代

## 出面網頁
*[歷屆提名及獲獎名單](http://www.hongkongdrama.com/zh_hk-past_review.html　香港舞台劇獎)
耶穌升天

**耶穌升天**係指根據基督教《新約聖經》中嘅四本福音書同《使徒行傳》記載，耶穌喺復活四十日之後升天嘅事件。
王美惠

**王美惠**（台灣話: Ông Bí-huī，）係民主進步黨籍嘉義市政治人物，喺中華民國臺灣省嘉義縣嘉義市（縣轄市時期）出世，係現任第10屆立法委員、立法院民進黨團副書記長。

## 參考文獻

## 外部連結
*立法院 -王美惠委員簡介 
*
*
*
超音鼠與納克魯斯

**超音鼠與納克魯斯**（英文：Sonic & Knuckles），係由世嘉開發嘅動作冒險遊戲，1994年推出。

## 場地
*蘑菇山區
*飛行電池專區
*桑多波利斯區
*熔岩礁區
*隱宮區
*天空保護區
*死亡蛋區
*世界末日地帶

## 參考


## 睇埋
*超音鼠3

## 出面網頁
*
*超音鼠維基超音鼠與納克魯斯
*超音鼠與納克魯斯影片
*超音鼠與納克魯斯線上遊戲
2006年冬季奧林匹克運動會阿爾巴尼亞代表團

2006年2月10號至26號，意大利拖連奴舉辦冬季奧林匹克運動會，阿爾巴尼亞有派團出賽。今次係阿爾巴尼亞第一次參加冬奧，不過其實佢哋之前已經參加過幾次夏季奧運。今次嘅阿爾巴尼亞代表團只有一位運動員參賽，佢就係高山滑雪運動員艾莊·托拉，佢參加咗三項賽事，最好嘅成績係喺男子大曲道入面排第35。

## 背景
阿爾巴尼亞喺1972年慕尼黑第一次參加奧運，之後就隔咗20年，去到1992年巴薩隆拿奧運先再參加，之後就每屆夏季奧運都有參加。直至目前阿爾巴尼亞喺夏奧同冬奧都未攞過獎牌。2006年拖連奴冬奧係阿爾巴尼亞第一次參加冬奧，代表團有一位參賽者，佢係高山滑雪運動員艾莊·托拉，佢亦係開幕典禮同閉幕典禮嘅持旗手。托拉亦都係阿爾巴尼亞喺2010年冬奧嘅唯一一位參賽者。

## 高山滑雪
艾莊·托拉喺1986年12月15號出世，參加拖連奴冬奧嘅時候19歲。喺2月18號，托拉參加男子超大曲道，以1分44秒嘅成績完成，排第56，係能夠完成賽事嘅參賽者之中最後一名，而金牌嘅成績係1分30秒。兩日後，佢參加大曲道，佢兩次嘅成績分別係1分30秒同1分32秒，總成績3分零2秒，喺41名完成賽事嘅參賽者中排第35，而金牌選手嘅成績係2分35秒。喺2月25號，佢參加男子迴轉滑雪，不過未能完成賽事。

## 參考資料

類:冬季奧林匹克運動會代表團
類:2006年冬季奧林匹克運動會
類:阿爾巴尼亞
法言人

《**法言人**》（），係香港電視廣播有限公司拍攝製作嘅律政喜劇，由馬國明、林夏薇、張頴康同黃嘉樂領銜主演，由丁子朗、何依婷、容天佑、蔣祖曼、張達倫、陳嘉慧、趙璧渝同朱匯林聯合演出，監製劉家豪、陳志江。無綫電視翡翠台喺2023年4月10號到5月12號逢禮拜一到五21:30-22:30播。

## 演員表
*馬國明 飾 金秉信（金師爺）
*林夏薇 飾 田佑家
*張頴康 飾 馬瑋雄（大雄）
*黃嘉樂 飾 庾國棟（Will）
*丁子朗 飾 何浩俊（Hogan）
*何依婷 飾 林佩兒（Alice）
*容天佑 飾 葉浩東（Tony仔）
*蔣祖曼 飾 翁傲鳴（Hazel）
*張達倫 飾 邱福揚（Adam）
*陳嘉慧 飾 申靜宜（Grace）
*趙璧渝 飾 顏潔恩（CoCo）
*朱匯林 飾 麥紹全（Alvin）

## 參考資料

## 出面網頁
*法言人 | TVB 無綫電視

類:2023年無綫電視劇集‏‎‎
發言人

**發言人**係一個機構（譬如企業、政府）嘅公共關係人員，代表嗰個機構去發表言論同回答記者嘅提問。

## 睇埋
*美國嘅白宮發言人
聖經拉丁通用本

**聖經拉丁通用本**（），又叫**通俗本**、**普及本**等等，基督新教音譯**武加大譯本**，翻譯係聖葉理諾，公元405－406年完成，8世紀開始通行，係現今通用嘅拉丁文譯本。

## 攷
臺裔美國人

**臺裔美國人**（）即係全部或者係部分臺灣血統嘅美國公民，包括入籍美國嘅同埋美國出世嘅臺灣人。

## 名人

*
*
*李　安
*庾澄慶
*
*陶　喆
*張德培
*
*
*林熙蕾
*范瑋琪
*王力宏
*安志杰
*吳建豪
*陳士駿
*
*應采兒
*林書豪

## 睇埋
*華僑
*綠卡
*華裔美國人
硬通貨

（）係指一啲價值有返咁上下穩定嘅通貨，成日畀人買嚟穩陣噉儲起價值。

係宏觀經濟入面，**硬通貨**或者**避險貨幣**，就係指全球交易、價值穩定、信得過嘅貨幣。一個貨幣係咁穩定，通常同呢個國家嘅法律同官僚制度靠唔靠譜、貪污程度、購買力長期穩定、政治同財政狀況，以及中央銀行嘅政策取向有關。

**避險貨幣**就係當全球風險厭惡情緒高企時，可以對沖風險資產嘅貨幣。 相反，**弱勢貨幣**或者**軟貨幣**就容易大上大落或者貶值，通常係因為法律制度薄弱、政治或者財政唔穩定。而垃圾貨幣就更加唔受信任，價值好低，同軟貨幣一樣，都容易急跌。

## 攷

## 睇
*Forex
語言教育

**語言教育**（）係指教育當中負責教語言嗰部份。

## 理論基礎

從事語言教育工作嘅人（例如英文老師）要設計教語言用嘅教材，又要諗吓有啲咩活動可以有效幫學生學語言，SLA 研究為佢哋提供咗理論基礎，幫佢哋思考「SLA 研究已知人腦係噉學語言嘅，我設計緊嘅呢種教法能唔能夠順應呢種行為傾向，令學生學得更有效呢？」噉。

## 相關領域
*心理語言學
*社會語言學
2010年冬季奧林匹克運動會阿爾巴尼亞代表團

2010年2月12號至28號，温哥華舉辦冬季奧林匹克運動會，阿爾巴尼亞有派團出賽。今次係阿爾巴尼亞第二次參加冬奧。今次嘅代表團有一位運動員，佢係高山滑雪選手艾莊·托拉，佢參加咗兩項賽事，得到最好嘅成績係男子迴轉滑雪第48名。

## 背景
阿爾巴尼亞喺1972年慕尼黑第一次參加奧運，之後就隔咗20年，去到1992年巴薩隆拿奧運先再參加，之後就每屆夏季奧運都有參加。直至目前阿爾巴尼亞喺夏奧同冬奧都未攞過獎牌。2006年拖連奴冬奧係阿爾巴尼亞第一次參加冬奧，而今次溫哥華冬奧就係第二次。今次代表團有一位參賽者，佢係高山滑雪運動員艾莊·托拉，佢被選位開幕典禮同閉幕典禮嘅持旗手。艾莊·托拉亦都係2006年冬奧阿爾巴尼亞唯一一位參賽者。

## 高山滑雪
艾莊·托拉喺1986年12月15號出世，參加溫哥華冬奧嘅時候23歲。喺2006年拖連奴冬奧佢都有代表阿爾巴尼亞參賽。喺2月23號，佢參加男子大曲道項目，兩次嘅成績分別係1分27秒同1分31秒，喺81個完成賽事嘅參賽者之中排第63位。喺2月27號，佢參加男子迴轉滑雪，喺第一輪嘅賽事入面，佢錯過咗一個旗門，要走返過去，最終時間係1分33秒，可以話係好慢；第二輪就快啲，成績係1分9秒，由於總成績係計兩輪嘅時間加埋，佢最後排第48名，係所有完成賽事嘅參賽者之中最後一名。

## 參考資料

類:冬季奧林匹克運動會代表團
類:2010年冬季奧林匹克運動會
類:阿爾巴尼亞
女生素舍

《**女生素舍**》（EPG用名：；網站用名：）係香港無綫電視嘅飲食節目，由伍倩彤、葉靖儀聯同素食廚師潘祖兒主持，每集示範用一款主要食材去煮兩味全素菜式。節目由2023年4月10號到4月28號逢禮拜一到五晚20:30－21:00喺J2播。

## 每集內容

## 出面網頁
*女生素舍 | TVB 無綫電視
見步行步 台灣篇

《**見步行步 台灣篇**》（EPG用名：；網站用名：）係香港無綫電視嘅遊埠節目，由施焯日同蔡景行主持，節目主持每日用唔多過一千新臺幣旅費，用八日時間由臺南去到臺北。節目由2023年4月10號到4月28號逢禮拜一到五晚22:30－23:00喺J2播。

## 每集內容

## 出面網頁
*見步行步 台灣篇 | TVB 無綫電視
周深音樂作品一覽

中國歌手周深到而家出咗一張個人專輯《深的深》，由著名音樂人、專輯監製高曉松親自出錢製作。另外，重出咗一張翻唱專輯、一張EP、四十幾首影視單曲、二十幾首其他單曲。

周深喺初期以化名「卡布叻」喺網上直播唱歌，仲喺參加《中國好聲音第三季》後正式出道亦翻唱過幾次其他歌手嘅歌。以下只列入收錄喺《回味》專輯內、或以單曲形式喺各大音樂平台發佈嘅翻唱歌曲。

## 個人專輯

## 合作專輯

## 單曲

## 影視歌曲

## 其他單曲

## 個人現場歌曲
周深喺綜藝節目現場個人演唱並喺音樂平台上線嘅歌曲，唔包含已經羅列喺錄音室專輯同單曲表格入面嘅歌曲，唔包合唱歌曲。未喺過綜藝節目入面播出嘅上線歌曲，都唔會列出。

### 2020年

### 2010年代

## 現場合作歌曲
周深喺綜藝節目現場合作並喺音樂平台上線嘅歌，唔包個人演唱嘅歌曲。

### 2020年

### 2019年

## 攷
VSO 型

係語序一種，指動詞（V）行先，然後係主語（S），賓語（O）擺尾。就咁講某隻語言係 VSO 即係指嗰隻語言入面啲句子傾向係 VSO。

喺陳述句，VSO 冇 SOV 或者 SVO 咁常見，佢哋啲句子望落會係噉：
:**[飲緊] [我] [茶]**。
—呢句嘢會表達相當於廣東話「我飲緊茶。」噉嘅意思。

VSO 雖然喺陳述句唔常見，但係好多語言嘅疑問句都有用到 VSO，包括英文。

## 實際例子

正常語序係 VSO 嘅語言，例子有聖經希伯來文（現代希伯來文係 SVO），舉個例，《創世記》第一句係
:
撇除開頭嘅 （喺開頭），後面嘅部分係咁（注意，希伯來文係右到左）：

:

## 睇埋
*SVO 型
*SOV 型
*VOS 型

## 註

## 攷
OVS 型

係語序一種，指賓語行先，然後係動詞，主語擺尾。就咁講某隻語言係 OVS 即係指嗰隻語言入面啲句子傾向係 OVS。

OVS 冇 SOV 或者 SVO 咁常見，佢哋啲句子望落會係噉：
:「茶飲緊我。」
—表達相當於廣東話（一隻 SVO 型語言）「我飲緊茶。」噉嘅意思。

## 睇埋
*SVO 型
*SOV 型
OSV 型

係語序一種，指賓語行先，然後係主語，動詞擺尾。就咁講某隻語言係 OSV 即係指嗰隻語言入面啲句子傾向係 OSV。

OSV 冇 SOV 或者 SVO 咁常見（事實係，有估計話 OSV 係六大句法語序當中最罕有嘅），佢哋啲句子望落會係噉：
:「茶我飲緊。」
—表達相當於廣東話「我飲緊茶。」噉嘅意思。

## 廣東話

廣東話被指有陣時會用到 OSV 型嘅句子，而且個 O 後面仲會掕住一隻字嚟做主題標記：
:（漢字：**個橙呢，我就食咗喇。**）
:（漢字：**隻蝴蝶呢，我放走咗喇。**）
:（漢字：**嗰個賊仔呢，差人捉咗喇。**）

## 睇埋
*SVO 型
*SOV 型

## 攷
柯汶利

**柯汶利**（，）係一位馬來西亞華人導演。

## 生平
1985年喺馬來西亞檳城出世，祖籍福建。 2011年喺世新大學畢業，攞到口語傳播系同廣告系雙學位，之後喺國立台北藝術大學電影所導演組畢業。

2014年導演短片《自由人》攞到2014年金鐘獎迷你劇集（電視電影）導演獎。 2019年同2020年分別同陳思誠合作，導演《誤殺》同 《唐人街探案》。 

## 作品
*《自由人》，2014年
*《誤殺》，2019年
*《唐人街探案》，2020年
*《女心理師》，2021年
*《默殺》，2022年

## 參考來源
世新大學

**世新大學**（，縮寫：**SHU**，簡稱**世新**）係臺北市文山區一間私立大學，前身為1956年由成舍我創辦嘅「世界新聞職業學校」，歷經多次改制而成。世新以發展大眾傳播學群科系比較有名氣，而家係優久聯盟、文山聯盟之成員學校。

## 出面網頁

*世新大學網站
*粉絲團

## 參考資料


類:臺北大專院校
默殺：無聲之地

《**默殺：無聲之地**》（A Place Called Silence，最初叫做「**默殺**」）係一套驚悚犯罪電影，柯汶利導演，黃健瑋、尹馨主演。

電影入選咗韓國釜山國際影展「新潮流New Currents」單元。

## 參考來源
許文翹

**許文翹**（）係香港男演員。

## 部分演出作品

* 《少年四大名捕》
* 《奇幻潮》－七彩天晶單元
* 《千謊百計》

## 參考來源
李俊俋

**李俊俋**（臺灣話：Lí Tsùn-ip，）係臺灣民主進步黨政治人，嘉義市出世。而家係勞動部政務次長。佢老豆係陳水扁政府時代有「國師」之稱嘅憲法專家、臺大法律系教授李鴻禧。佢曾經做過淡江大學兼任講師、行政院人事行政局參事、嘉義市副市長、銓敘部政務次長、總統府國策顧問兼憲改辦公室主任、中華民國總統府副秘書長。
## 註釋

## 參考資料

## 出面網頁

*嘉義市立法委員李俊俋 | 李俊俋官方網站
*
*
*
*

|-
|colspan="3" style="text-align:center;"|**[[中華民國總統府|總統府]]**
|-
通貨對

啲人買賣 forex 嗰陣，好興將啲 forex 表示做（）。

一對通貨對會有兩隻通貨，通貨嘅名會用 ISO 4217 嚟表示－例如喺 ISO 4217 裏面歐羅叫 **EUR** 而美金就叫 **USD**，啲人想表達「一文歐羅值幾多文美金」嗰時，就會寫成好似以下噉嘅樣：
:**EUR/USD 1.2500**
上述呢行符號，意思係話「每一個單位歐羅（基通貨；base）值 1.2500 個單位咁多嘅美金（相對通貨；counter / quote）」。將 **EUR** 同 **USD** 換做第啲通貨，上述嘅表示方法都一樣行得通。

## 睇埋
*外匯市場
聖經希伯來文

**聖經希伯來文**（ | ，）係古老版嘅希伯來文，係原版舊約聖經嘅語文，畀唔少猶太人視為一種宗教性質（甚至係神聖）嘅語言。

## 文法

聖經希伯來文主要係跟 VSO 句法，唔似得現代嘅希伯來文噉跟 SVO 句法，舉個例，《創世記》第一句係
:
撇除開頭嘅 （喺開頭），後面嘅部分係咁（注意，希伯來文係右到左）：

:

## 睇埋
*閃語族

## 註釋

## 攷
超級金球獎

**超級金球獎**（）係足球雜誌《法國足球》設立嘅獎項，頒贈畀近三十年最佳職業足球員。目前只係喺1989年頒發過一次。

呢個獎項嘅得獎者係由觀眾讀者、《法國足球》評委小組同埋前金球獎得主投票選出。由於當時（1989年）剩係得歐洲藉球員有資格競逐金球獎，因此比利同馬勒當拿等非歐洲藉球員都唔會入選。

一直以嚟，1989年超級金球獎獎座都放喺皇家馬德里主場班拿貝球場展出。直至2021年，迪史提芬奴嘅後代拍賣咗佢嘅遺物。個獎座成為其中一件物品以187,500英鎊價錢賣畀一位匿名買家，目前位置不明。

## 歷屆得主

## 參考
*金球獎

## 資料來源
第11屆中華民國立法委員選舉民進黨初選提名作業

.就第11屆中華民國立法委員選舉，民主進步黨嘅初選同提名作業喺2023年初開始，其中14個選舉區喺協調上未能達成共識而需要進行初選，而初選嘅競爭亦引起一啲關注。

## 時序表

* 3月20號至3月24號：立委初選領表登記。
* 4月11號：協調結束，有14個選區超過一個人登記。
* 4月12號：中執會審查初選登記參選人資格並就民調進行抽籤作業。
* 4月17號至4月23號：台北市第二選舉區、台北市第七選舉區、新北市第一選舉區、桃園市第四選舉區、台中市第六選舉區、嘉義市選舉區、屏東縣第一選舉區、台東縣選舉區進行電話民調。
* 4月24號至4月30號：新北市第三選舉區、新北市第四選舉區、台南市第一選舉區、桃園市第一選舉區、桃園市第五選舉區、基隆市選舉區、台南市第一選舉區進行電話民調。

## 區域暨原住民選舉
### 基隆市選舉區
喺基隆市選舉區，市議員張秉鈞、張之豪、鄭文婷三人競逐出線，最終張秉鈞出線。

### 台北市第二選舉區
喺台北市第二選舉區，台北市議員王世堅對上現任立委何志偉。其中王世堅喺3月20號喺多位英系議員洪健益、林世宗、劉耀仁、張文潔、吳沛憶同埋在地里長陪同下，前往台北市黨部進行登記。但之後雙方指控互相指控對方抹黑，甚至傳出要黨主席賴清德調停。

### 台北市第四選舉區
喺台北市第四選舉區，民進黨現任立委高嘉瑜喺黨內並未有面對競爭，但由於高嘉瑜喺黨內同一啲其他人嘅爭議，令佢未得到黨內一啲人嘅支持，有啲綠營側翼甚至對佢作出攻擊。另一方面，同屬綠營嘅基進黨台北市黨部主委吳欣岱表明有意挑戰呢個選區，其中喺4月8日，吳欣岱嘅服務處開幕茶會入面，陳時中、徐國勇、姚文智都有到場出席，徐國勇更當場表態支持吳欣岱選立委。高嘉瑜之後表示，願意根據民調作出決定，以防止藍營被保送攞到呢個議席。

### 台北市第七選舉區
喺台北市第七選區，兩名台北市議員對決，分別係許淑華同埋洪健益。

### 台中市第六選舉區
喺台中市第六選區，市議員江肇國、黃守達、前市議員何敏誠嘅仔何昆霖登記參選，分別代表「正國會」、「新潮流」同埋「何家班」參與初選，形成三強爭霸局面。其中黃守達得到前老闆兼黨友立委吳思瑤嘅支持，江肇國就得到黨友市議員陳雅惠支持，而何昆霖就得到23位東南區與西區里長力挺。不過，初選期間就傳出可能代表國民黨參選立委嘅市議員羅廷瑋表態支持何昆霖，引發爭議。黃守達抨擊羅為咗蹭聲量蹭到民進黨初選，將民主當笑話；何昆霖就感謝羅相挺、強調定「不負眾望」。

### 新北市第一選舉區
喺新北市第一選舉區，前市議員何博文對上助理教授彭莉惠。

### 新北市第三選舉區
喺新北市第三選舉區，前市議員李坤城、市議員李余典、彭佳芸三人競逐出線。

### 新北市第四選舉區
喺新北市第四選舉區，現任立委吳秉叡被醫師許文琪挑戰。

### 桃園市第一選舉區
喺桃園市第一選舉區，現任立委鄭運鵬被前市議員郭麗華同埋桃園航空城前董事長黃適卓挑戰。其中黃適卓表示，覺得鄭運鵬應該可以擔任不分區立委，但就相信過程會係良性競爭。

### 桃園市第五選舉區
喺桃園市第五選舉區，市議員劉仁照同埋楊家俍二人競逐出線。

### 彰化縣第二選舉區
彰化縣黨部主委邱建富喺3月19號宣布參與初選，挑戰現任立委、同屬正國會派系嘅黃秀芳。但之後總統府秘書長林佳龍多次協調，邱建富宣佈唔參與初選，外間就指佢將會接任同國營事業相關嘅職位。

### 嘉義市選舉區
喺嘉義市選舉區，現任立委王美惠面對嘉義市議員黃露慧同埋前嘉義市議員凌子楚嘅挑戰。其中黃露慧、王美惠兩個人嘅駁火得到唔少傳媒嘅報導。其中黃露慧表明覺得王美惠唔適任，王美惠就反駁適唔適任唔係佢講就係。

5月22號，民進黨中央黨部公佈咗民調結果，王美惠得咗44.38%嘅支持率勝出，而黃露慧得20.40%，凌子楚得8.59%，無明確人選嘅有25.64%。

### 嘉義縣第一選舉區
喺嘉義縣第一選舉區，現任立委蔡易餘競逐連任，嘉義縣議員黃榮利一度話要挑戰蔡易餘，但去到4月7號同黨主席賴清德會面之後，宣佈退出初選。

### 嘉義縣第二選舉區
喺嘉義縣第二選舉區，現任立委陳明文放棄連任，交棒畀個仔陳冠廷。

### 台南市第一選舉區
喺台南市第一選舉區，前台南市觀旅局長郭貞慧，對上現任立委賴惠員。

### 屏東縣第一選舉區
喺屏東縣第一選舉區，鍾佳濱對上陳明達。

### 台東縣選舉區
喺台東縣選舉區，現任立委劉櫂豪被賴坤成挑戰，最後賴坤成挑戰成功，將會代表民進黨出戰。

## 全國不分區及僑居國外國民選舉

## 睇埋

* 第11屆中華民國立法委員選舉國民黨初選提名作業

## 參考
疑問句

**疑問句**（ | ）係用嚟提問嘅從句。

## 粵語
粵語疑問句可以有好多個款：如果講嘢嘅人想知某樣嘢係咪成立，可以用 **X-唔-X** 噉嘅結構（正反問句），由幾個當中揀一個嘅問句（選擇問句）可以用**定係**、**抑或**又或者係**邊**-量詞（**邊個**、**邊度**）嘅結構，而比較開放嘅問句就好多時會用**點-X**（**點解**、**點樣**）嘅結構... 等等。

例句：
*正反問句：「你係唔係落街買菠蘿包？」
*正反問句：「你識唔識彈琴呀？」
*選擇問句：「你想買菠蘿包定係叉燒包？」
*選擇問句：「你想去邊間餅店買菠蘿包？」
*點解問句：「你點解冇買菠蘿包？」

喺粵語裏便，亦有一啲句尾助詞係疑問句用嘅，例子：
*嗎：「你鍾意菠蘿包嗎？」（講嘢嘅人想知**你鍾意菠蘿包**係咪真確）
*咩：「你唔鍾意菠蘿包咩？」（帶有反問嘅語氣）

## 睇埋
*語序

## 引述
椏蔈

**椏蔈**（）係一種熱帶生果，原產埞係南美洲，後尾畀啲人移植到去太平洋啲島度，成咗當地嘅原生植物。椏蔈啲樹可以生到成十米咁高，啲果係黃色，有一到四粒核，睇上去有啲似蛋黃果，又或者係人心果。佢食落去入口清甜，口感好似啫喱噉洋，味道有陣淡淡哋嘅芒果味。

成熟椏蔈樹每年可結出100到1000個果。呢啲果果肉呈淺色、半透明，質地似布甸，容易用匙羹挖出；亦可能會有一啲較為之硬嘅凝膠。種子容易拎出，兼且畀層薄薄嘅附著果漿包著。水果味道甜美，有些微鳳梨味，但最好嘅形容係似焦糖布甸。佢常用嚮雪糕或手食。

未成熟啲果實含有一種黏性而且難以入口嘅乳汁，接觸空氣後會變硬。成熟啲果外皮呈淺黃色，質地有啲皮革感，有果漿殘留。因為成熟水果嚮採摘後仍會繼續成熟，所以可嚮運輸到市場前計算收成時機。之不過期間可能得有五日左右。成熟度可從淺綠色轉黃色嘅顏色變化同果實嘅黃色特徵同略帶柔軟嘅觸感來辨識。
敬語

**敬語**（；）係指一大類嘅語言形態，用嚟表示講嘢同聽嘢嘅人嘅社會地位高低，或者表示尊敬同禮貌。敬語可以包括構詞同文法形態。例如日文就出晒名多敬語，成日會將敬語**お**（o）擺喺一隻名詞前面。

敬語可以當係直指詞嘅一種。

## 概論

敬語係唔同語言入面，用嚟表示禮貌、尊敬嘅一啲表達方式，特別係講緊對住社會地位較高或者年長嘅人嗰陣要用。唔同文化有唔同嘅敬語系統，例如日文就出晒名有好多特定嘅詞語同句子結構，專門用嚟顯示尊重嘅。而漢語亦有唔同程度嘅尊敬詞，例如粵語口語都有機會用到嘅：
:冇敬語：「你姓乜？」
:有敬語：「請問你貴姓？」
敬語可以通過詞彙、文法同講嘢嘅音調等嘅手法嚟表達。

## 語言
### 漢語

### 日文

## 睇埋
*語用學

## 文獻
英文文獻：

* Senft, G. (2014). *Understanding pragmatics*. Routledge. **6.4.2 Language ideologies of honorific language**


## 拎
* Lucien Brown. 敬語，Oxford Bibliographies
藝名

**藝名**（）即係藝人嘅名，包括Blogger、YouTuber同埋歌手原名之外嘅其他名。某啲明星希望事業順風順水，就會搵睇相佬幫手改。

## 睇埋
*化名
*筆名
*花名
蘭斯登站

**蘭斯登站**（）係加拿大溫哥華架空列車加拿大線喺列治文嘅一個架空車站。

## 車站結構

## 參考
Amy Deasismont

**Amy Linnéa Deasismont**（）係瑞典一個女歌手，響2005年出道，藝名**Amy Diamond**。

## 專輯作品

### 專輯
*2005：《》
*2006：《》
*2007：《Music In Motion》
*2008：《Music in motion (Gold Edition)》
*2008：《En Helt Ny Jul》
*2009：《Swings And Roundabouts》
*2010：《Amy Diamond: Greatest Hits》

## 出面網頁

*
*
島嶼蓋爾特語言

**島嶼蓋爾特語言**（）係指蓋爾特語族當中分佈喺英國嗰頭啲島嘅成員，包括咗蘇格蘭蓋爾話、愛爾蘭蓋爾話同埋威爾斯話等嘅幾隻語言。

## 語序

島嶼蓋爾特語言其中一樣特色，就會係會 VSO 句法呢種比較少有嘅語序。

例如愛爾蘭蓋爾話想講相當於廣東話「阿 Seán 食麵包」噉嘅意思嗰時，會噉講：

:

## 睇埋
*英文
*英文史
凌子楚

**凌子楚**（），嘉義市人，臺灣外省人，出身軍職，曾任嘉義市議員。曾兩度代表台灣團結聯盟、一度以無黨籍參選立法委員但係都選唔到。2020年加入民主進步黨。

喺2023年初，佢宣佈投入第11屆中華民國立法委員選舉嘅黨內初選，挑戰現任民進黨立委王美惠，希望出戰嘉義市選舉區但係唔成功。

## 參選紀錄

### 2004年立法委員選舉

### 2008年立法委員選舉

### 2018年議員選舉

#### 嘉義市第一選舉區（東區）

* 應選出名額：10席 ，含婦女保障名額：2席
* 選舉人數：96,647
* 投票數（投票率）：64,068（66.29%）
* 有效票（比率）：62,333（97.29%），無效票（比率）：1,735（2.71%）

### 2020年立法委員選舉

## 參考資料


## 出面網頁
*
黃露慧

**黃露慧**係台灣民進黨政治人物，而家係嘉義市議員(東區)。

## 家庭
黃露慧嘅爸爸係已故嘉義市議員黃正男，細佬係嘉義市議員(西區)黃大祐。

## 選舉經歷

### 第11屆中華民國立法委員選舉
喺2023年初，佢宣佈投入第11屆中華民國立法委員選舉嘅黨內初選，挑戰現任民進黨立委王美惠，希望出戰嘉義市選舉區，另外對手仲有凌子楚。王美惠最終勝出初選，黃露慧表示坦然接受結果，不過黃露慧卻批評王美惠公然違反初選規定，4月14日之後仍然在Facebook上廣告，初選期間更一直操縱側翼網軍，匿名抹黑造謠，將會向黨中央正式檢舉。

## 爭議

### 借議會研究室同會館畀外人用
2023年5月，傳媒揭發黃露慧嘅爸爸黃正男一直將議會研究室同會館借比趙璟熒用，而黃露慧接棒爸爸擔任議員後，竟然無縫接軌繼續提供研究室俾趙女使用，前後加埋一齊近20年。嘉義市議會為免遭查辦圖利罪，只係每個月向當事人收267蚊，共索討20年水電費嘅6.4萬蚊，事件引起公眾嘩然。

## 參考


類:台灣政治人
天九翅

**天九翅**係至高檔嘅魚翅。「天九」個名來自牌九。天九翅多數係嘅背鰭。

## 參考
第11屆中華民國立法委員選舉國民黨初選提名作業

就第11屆中華民國立法委員選舉，中國國民黨嘅初選同提名作業喺2023年初開始，其中有啲地區喺協調上未能達成共識而需要進行初選，而初選嘅競爭亦引起一啲關注。

## 時序表
4月17號至4月19號：桃園市第一選舉區、桃園市第一選舉區初選提名登記。

## 區域暨原住民選舉
### 台北市第七選舉區
國民黨入面有意參選台北市第七選舉區嘅有徐巧芯同費鴻泰，選舉期間兩人有唔少針鋒相對言論，最終徐巧芯險勝費鴻泰。
### 桃園市第一選舉區
國民黨入面有意參選桃園市第一選舉區，挑戰民進黨鄭運鵬嘅人包括牛煦庭、詹江村同埋褚春來，但去到4月13號，詹江村宣布唔參加初選機制，有無提名都直接參選。
### 嘉義市選舉區
嘉義市議員陳家平、黃思婷、張秀華、鄭光宏都表示有意出選。國民黨市黨部主委蔡明顯喺4月初回應嘅時候話，會持續徵詢、協調，希望以最和諧嘅方式選出最佳人選。
### 高雄市第三選舉區
由於現任民進黨立委劉世芳忽然棄選連任，高雄市第三選區被國民黨視為最有機會光復嘅選區，其中國民黨前立委張顯耀、高雄市議員陳玫娟同埋孫健萍都表示會投入初選，另外國民黨高雄市黨部亦臨時將左楠區提名延後，等第三階段再提名，且不排除先辦理初選嘅可能。
### 高雄市第六選舉區
已經表態爭取提名者包括議員黃紹庭、國民黨高市議會黨團總召陳美雅、前高市議員陳若翠等人。
### 南投縣第二選舉區
國民黨南投縣議員游顥、宋懷琳都堅持參選，之後國民黨宣布以民調進行初選。
## 全國不分區及僑居國外國民選舉

## 睇埋

* 第11屆中華民國立法委員選舉民進黨初選提名作業

## 參考
陳福三

**陳福三**，台灣嘉義客運界名人，有兩個仔。大仔陳明仁曾任國民黨籍國民大會代表、國民黨國大黨團書記長、國票金控總經理、中國輸出入銀行總經理、彰化銀行常務董事、全國農業金庫總經理等職。細仔陳明文亦係政治人物，曾經係國民黨立委，之後加入民進黨。

## 參考
1964年冬季奧林匹克運動會印度代表團

1964年1月29號至2月9號，奧地利因斯布魯克舉辦冬季奧林匹克運動會，印度有派團參加。今次係印度第一次參加冬奧。印度派嘅代表團只有一位參賽者，佢就就係傑里米·布雅科夫斯基，佢參加咗男子高山滑雪之中嘅滑降項目。佢未能完成比賽，無得到任何排名。

## 背景
1926年12月31號，印度奧林匹克協會獲得國際奧林匹克委員會承認。 但係喺之前，印度已經參加咗三次夏季奧運會，分別係喺1900年、1920年同1924年。 自1920年開始，印度每屆夏季奧運會都有參加。 今次1964年因斯布魯克奧運會係印度第一次參加冬季奧運會。今次冬奧係喺1964年1月29號到2月9號期間舉行，共有1,091名運動員代表36個國家參加。 傑里米·布雅科夫斯基係呢一屆唯一一位代表印度嘅運動員。

## 高山滑雪
傑里米·布雅科夫斯基喺1939年3月30號出世，參加因斯布魯克奧運會嘅時候24歲，係佢第一次參加奧運。布雅科夫斯基喺波蘭出世，1940年代後期成家搬咗去印度，佢亦都得到印度公民身份，後嚟喺美國丹佛大學讀書，同時接受培訓。喺1月30號，佢參加男子滑降項目，但未能完成賽事；金牌得主係奧地利嘅埃貢·齊默爾曼，銀牌得主係法國嘅李奧·拉克魯瓦，銅牌得係德國聯隊嘅沃爾夫岡·巴特爾斯。 布雅科夫斯基喺1968年格勒諾勃冬奧再代表印度參賽。

## 參考資料


類:冬季奧林匹克運動會代表團
類:1964年冬季奧林匹克運動會
類:印度運動
DKIM

**DomainKeys Identified Mail**（解「**域名密匙識別郵件**」；簡稱**DKIM**）係套電郵認證機制，用嚟偵測呢個喺發送釣魚郵件同垃圾電郵常見嘅伎倆。

DKIM令收信人可以檢查電郵嘅來源域名，確認份電郵係個域名嘅主人批准咗發送嘅。運作原理係靠喺每份電郵後面加個數碼簽名，而個簽名係同個域名係有關連嘅。想驗證個簽名嘅話，收信嘅系統可以透過查詢DNS攞個域名嘅公開密匙。一個有效嘅簽名亦都可以保證份電郵嘅某啲部分喺簽咗名之後無畀人改過。

DKIM係個，2011年喺RFC 6376度定義，並喺RFC 8301同RFC 8463度更新過。

## 參考
甜心寶貝

**甜心寶貝**（Sugababes）係由Mutya Buena，Keisha Buchanan同埋SiobhánDonaghy組成嘅英國女團。佢哋喺1998年成軍，之後三名成員先後退出並有新成員加入，去到2009年三名創隊成員都退出咗。但去到2011年，三名創隊成員又重新喺番埋一齊，最初因為Sugababes商標名稱嘅爭議，而以Mutya Keisha Siobhan名義活動。

## 專輯
**[[One Touch (甜心寶貝專輯)|One Touch]]* (2000)
**[[Angels with Dirty Faces (甜心寶貝專輯)|Angels with Dirty Faces]]* (2002)
**[[Three (甜心寶貝專輯)|Three]]* (2003)
**[[Taller in More Ways]]* (2005)
**[[Change (甜心寶貝專輯)|Change]]* (2007)
**[[Catfights and Spotlights]]* (2008)
**[[Sweet 7]]* (2010)
* *[[The Lost Tapes (甜心寶貝專輯)|The Lost Tapes]]* (2022)
Andreas Waldetoft

**Andreas Waldetoft** 係瑞典一位作曲家，目前擔任緊**高級音樂作曲家**在Paradox Interactive ，佢做過貢獻畀好多遊戲配樂，例如十字軍之王系列嘅。

## 工作同作品
Andreas Waldetoft 做作品畀 Paradox ，開始跟 2005 年嘅《鋼鐵雄心 II》音樂，一直持續到時今（2022 年）。 Waldetoft 喜歡根據古典音樂創作配樂多過，噻時仲會加入電子元素，並且佮管弦樂作品合作，例如佮勃蘭登堡國家交響樂團屬奧德河邊隻法蘭克福嘅合作；佢哋曾經合作過錄製音樂佮隻樂團畀歐陸風雲 IV戥Stellaris。 

作品（節選）主要包括遊戲：

* 鋼鐵雄心 II (2005)
* 歐陸風雲 III (2007)
* 鋼鐵雄心 III (2009)
* 權威 2：幻想王國模擬 (2009)
* 維多利 II (2010)
* 十字軍之王 II (2012)
* 歐陸風雲 IV (2013)
* Stellaris (2016) – 包括DLC *Synthetic Dawn* (2017) 和*Apocalypse* (2018)
* 鋼鐵雄心 IV (2016)
* 十字軍之王 III (2020)

電影：

* MIrror (2021)

## 連出去

* 官方網站
* 

## 參考資料


類:瑞典作曲家
古越語

係指百越人講嘅語言。到咗廿一世紀初，語言學家對呢隻語言所知甚少，而且古越語應該唔係單一一隻語言，而係多隻有密切語系關係嘅語言。

現代嘅廣東話被指係由古越語嘅底層。

## 睇埋
*廣東話
OS 語序

**OS 語序**係指賓語（O）出現喺主語（S）前面嘅語序。

## 類型
*VOS 型
*OVS 型
*OSV 型
VO 語序

**VO 語序**係指動詞（V）出現喺賓語（O）前面嘅語序。

最常見嘅係 SVO 型。

## 類型
*VOS 型
*VSO 型
OV 語序

**OV 語序**係指賓語（O）出現喺動詞（V）前面嘅語序。

最常見嘅係 SOV 型。

## 類型
*OSV 型
*OVS 型
曾楊殺人案

**曾楊—倪青青電鋸兇殺案**响2022年2月7號喺中國貴州省貴陽市白雲區融媒體中心發生，响2023年2月23號喺貴陽市中級人民法院開審；死者叫**倪青青**，兇手叫**曾楊**（簡化字：**曾杨**），兩個都係喺嗰處做嘢嘅男記者，本身有牙齒印；過程似乎係佢哋喺嗰日為咗啲唔算好重要嘅事嘈咗場大交之後，後者帶咗電鋸傍刀入去辦公室，鎖門，跟住用呢啲工具，當住五個女同事嘅面殺死前者兼整到佢肢離破碎。

縱使其過程駭人聽聞，倪青青個老母**敖林嬋**（簡化字：**敖林婵**）亦由2022年3月1號開始喺網上持續公開申冤，希望政府處死曾楊，唔好徇私枉法，但係法院長期將呢單嘢擺埋一邊，大陸傳媒亦對其置之不理，只有大陸網民將相關信息流傳；到咗2023年3月，大陸自媒體紛紛轉述此事；2023年4月時，好多外地傳媒亦一窩蜂噉報導……公眾因此猜測噉係由於疑犯乃中共官二代，而死者一家為尋常老百姓，彼此地位懸殊，於是政府嘅力量被動用嚟封鎖消息及拖延司法程序。

## 參考
何歡喜

**（Hor Foon Hay）** (官方日文名：何歓喜  (か かんき)；官方韓文名：하환희；官方越南文名：Hà Hoan Hỉ)，係一個流亡台灣、主張香港獨立嘅中華民國派網絡抗爭者**。**

## 經歷

何歡喜自稱喺2019年11月理工大學保衝戰之後流亡台灣。

2021年4月，何歡喜開咗佢第一條Telegram 頻道同Instagram 「何歡喜 - 流亡台灣食屎日常」。

2021年11月，何歡喜喺台灣寄咗好多次夾住腐肉同哥士的粉嘅信返香港畀建制派人士同審反送中案嘅法官。

2022年2月9號，中國國民黨前主席馬英九、江啟臣、兩個國民黨籍立委同中國電視收到下款「何歡喜團隊」嘅恐嚇信，但係何歡喜即刻否認咗件事，同停咗寄信畀建制派。

2022年11月27號，何歡喜公開支持中國大陸嘅白紙革命，仲開咗「光復中國頻道」，同流亡卡比頻道合作提供唔同嘅抗爭教學畀中國大陸抗爭者，又發表咗《光復中國宣言》。

2022年12月，何歡喜開咗自己嘅Youtube 頻道，然後喺12月3號出咗佢第一條片。

2023年5月16號，何歡喜喺佢Telegram 頻道推斷咗香港特首李家超老婆嘅真實年齡，並明確指出不論林麗嬋係粵語維基所講嘅1964年出定推斷嘅1961年出世，林麗嬋喺1976年有咗長子李文龍嘅時候都係未滿16歲。

2023年5月31號，何歡喜入咗親共KOL 高松傑直播，高松傑話自己收到何歡喜嘅信，仲話「喺海外就好好生活。」、「外國嘅生活係咪真係咁好？」

2023年8月7號，由阿囝搵老豆老母團隊所經營嘅一路向北（尋親）因為Telegram 頻道再次畀Telegram官方封鎖，所以決定唔再經營Telegram 頻道，Telegram 頻道由何歡喜頻道代為經營。

2023年11月起，何歡喜同流亡卡比頻道已多次呼籲杯葛區議會選舉。

2023年12月9號，何歡喜聯同卡比頻道喺佢Instagram、Telegram等社交平台發報多張杯葛區議會選舉海報，有已離港前區議員喺社交平台分享完嗰啲海報之後被香港廉政公署通緝，亦有巿民分享該圖至Facebook 群組「西環變幻時」後被香港廉政公署捕。

2023年12月底，何歡喜同卡比頻道公佈咗香港警務處處長蕭澤頤逝世嘅消息，嗰時不論係香港政府定香港警務處都冇回應相關事件，直到12月31號香港警務處處長蕭澤頤先至喺同保安局局長鄧炳強去尖沙咀探班嗰陣出現。

2024年1月3號，何歡喜公佈自己個Youtube頻道畀Youtube ban咗，而且原因未明，冇得再登入。

2024年3月21號，香港政府同立法會以全票通過《基本法》第廿三條通過，一路向北（尋親）聯同何歡喜頻道、卡比頻道喺Instagram、Telegram等社交平台公佈咗李家超老婆林麗嬋生日係1961年5月18號，間接引證咗李家超喺1976年衰十一。

## 爭議

### 寄信畀香港警察、親共人士
反送中運動發生之後兩年，有啲香港抗爭者轉咗去搞網絡抗爭。何歡喜因為唔滿意建制派人士同法官親共言論，所以由2021年10月起，喺台灣寄咗幾次夾住有腐肉同哥士的粉末，仲有「光復香港 時代革命」口號和「Hor Foon Hay is watching you（何歡喜望住你）」嘅信畀香港警察、親共人士，搞到高松傑等建制派人士同文滙報等等嘅親共報紙大肆報導同埋係噉譴責佢。

### 馬英九前總統收到署名「何歡喜團隊」恐嚇信
2022年2月9號，中國國民黨前主席馬英九、江啟臣、兩個國民黨籍立委同中國電視收到署名「何歡喜團隊」、夾住香港溪錢嘅恐嚇信，何歡喜即刻出聲明否認咗件事，同埋講返自己係畀人冒充同嫁禍，但都依然畀國民黨譴責。

## 參考資料
域名系統

**域名系統**（，簡稱**DNS**）係個分散式命名系統，畀互聯網或其他互聯網協議（IP）網絡用，主要用途係轉換域名做IP地址。
話題優先語言

（）可以算係語言嘅一類。

有話題優先特性嘅語言，傾向為咗強調講緊嘅嘢嘅 topic（可以大致噉界定做「成句嘢入面最吸引啲人嘅注意力嗰樣嘢」）係乜而將個 topic 擺去句子最先嗰個位－就算個 topic 唔係主語都係噉話。好似廣東話等嘅漢語就被指係有話題優先嘅特性。

好似廣東話等嘅漢語就被指係有話題優先嘅傾向，啲句子係成
:**Topic + 就個 topic 講嘅嘢**
可以睇吓廣東話有時用 OSV 句法同 VOS 句法。
## 主題標記

## 睇埋
*語序（自由語序）

## 攷
話題同評語

語言學上講嘅**話題**（，）可以大致噉界定做「成句嘢入面最吸引啲人嘅注意力嗰樣嘢」。

## 睇埋
*話題優先語言
開張花籃

開張花籃，又叫做開業花籃、開張花牌，係一種用嚟慶祝舖頭、公司、演唱會同展覽等開張或開幕嘅花禮。開張花籃通常用主花同襯花配綠葉等花材整出嚟，然後喺特定嘅場合送畀商戶或企業，以表達祝賀和祝福。

### 歷史

開張花籃嘅歷史可以追到好耐之前，送花籃祝賀嘅風俗係同宗教、政治同社會活動有關嘅。當時，人哋喺慶祝重要節日、慶典或祭祀活動嗰陣，經常會用花卉嚟裝飾場地或送畀親友，以表達祝福同敬意。喺清朝時期，皇帝嘅壽辰慶典、瑞慶大典等場合，都會有各款各樣嘅花籃、花環等供奉。（根據《清實錄·高宗實錄》嘅記載，光緒帝嘅60歲壽辰慶典，當時宮中各處都掛有好多花花綠綠嘅花籃同花環，以示慶祝同榮耀。）喺西方，送花籃祝賀都有好長嘅歷史。喺古希臘同古羅馬，人哋好常喺祭祀同宗教儀式中用花卉。之後，開張花籃開始出現喺商業活動中，變成一種傳統禮節。

隨住現代商業嘅發展，開張花籃漸漸變成商業送禮嘅重要部分，喺各種開業慶典、企業上市、展覽會同會議等場合中都好常見。

### 意義

開張花籃代表住對商戶或企業未來成功嘅祝福。通常，開張花籃會揀用有吉祥、祝福、豐收同繁榮等意思嘅花卉同綠色植物嚟整，以表達美好嘅祝福同祝願

### 製作

開張花籃嘅製作需要細心嘅安排同設計。一般嚟講，開張花籃通常由花店或花藝師整，佢哋會根據場合同收禮者嘅需要，揀適合嘅花材同綠色植物嚟配，並喺花籃上掛上相應嘅祝福語或簡單嘅文字。

### 花卉選擇

喺開張花籃嘅製作中，花卉嘅揀選好重要。大部分都用代表吉祥、豐收、繁榮或祝福嘅花卉，例如：

吉祥花卉：好似金色菊花、黃色康乃馨、紅色麻花菊、杏色桔梗，百合、紫牡丹、蝴蝶蘭等。
繁榮花卉：好似向日葵、彩色郁金香、鮮紅玫瑰、紫色康乃馨，繡球、天堂鳥、紅掌、綠掌、非洲菊等。
祝福花卉：好似白色康乃馨、牡丹、百合、玫瑰，跳舞蘭、蟹鉗、日本麝香等。

除此之外，開張花籃通常都會配埋啲綠色植物同配葉，增加花籃嘅層次感同豐富度。常用嘅綠色植物有鳳尾蘭、綠萼榕、長春藤等，常用嘅配葉有銀葉菊、銀杏葉、尤加利葉，紅豆，情人草，黃櫻，魚尾葉，滿天星，幸福花，八角葉，龜背葉，散尾葵，青鐵葉等。

除咗花卉嘅揀選之外，開張花籃嘅設計都係一門藝術。喺設計嗰陣，要考慮到花卉嘅種類、顏色、形狀同大細等因素，並且配埋啲適合嘅綠色植物同配葉，增加花籃嘅層次感同豐富度。喺設計嗰陣，仲可以加入啲裝飾品，好似氣球，繩子、絲帶、鈴鐺等等，令花籃更加靚同特別。

### 用途

開張花籃作為一種常見嘅禮物，通常被用喺以下場合：

開張儀式：開張儀式係商戶正式開業嘅儀式，通常由商戶請親友、客人同埋政府官員參加，並喺現場進行儀式。開張花籃喺呢個場合中，除咗代表住店家嘅吉祥、祝福、繁榮之外，都係對賓客嘅感謝同款待，增加儀式嘅氣氛同豐富度。

開學典禮：開學典禮係學校重要嘅儀式之一，代表住新學年嘅開始同學生哋嘅新開始。喺呢個場合中，開張花籃都好常被送畀學校，用嚟表達對學校嘅祝福同支持，同時都令成個校園充滿生氣同活力。

慶祝活動：除咗商業同學校活動之外，開張花籃都被廣泛用喺各種慶祝活動，好似文藝表演活動，展覽會同公司股票上市等等。喺呢啲場合中，開張花籃唔單止代表住祝福同美好嘅祝願，都可以增加成個場合嘅氣氛同歡樂感。

### 總結

開張花籃係一種用途廣泛、設計多元嘅禮物，在中國、台灣、香港等地區有好深嘅文化背景同特定嘅社會意義。開張花籃好常見喺開業、新店開張、文藝表演活動，展覽會同公司股票上市等重要場合，以祝賀、祝福同慶祝為主要目的。開張花籃喺現代人嘅生活中已經變成一種重要嘅社交禮節，顯示咗人哋對美好生活嘅渴望同追求。

## 出面網頁

* 開張花籃
2010年冬季奧林匹克運動會尼泊爾代表團

2010年2月12號至28號，加拿大溫哥華舉辦冬季奧林匹克運動會，尼泊爾有派團參加。代表團只有一個運動員，佢就係越野滑雪運動員Dachhiri Sherpa。Sherpa參加咗15公里自由式比賽，排第92。

## 背景
尼泊爾第一次參加奧運會，係1964年東京奧運。佢哋無參加下一屆1968年夏季奧運會，但係由1972年開始，每次夏季奧運會都有參加。尼泊爾直到2002年鹽湖城冬奧先至第一次參加冬奧，四年後參加2006年都靈冬奧，今次就係尼泊爾第三次參加。Dachhiri Sherpa係溫哥華冬奧唯一代表尼泊爾嘅運動員，就好似都靈嗰次咁。Sherpa被選為開幕典禮和閉幕典禮嘅持旗手。

## 越野滑雪
溫哥華冬奧嘅時候，Sherpa 40歲，而佢其實33歲嘅時候先開始滑雪。 佢唯一參加嘅項目係2月15號舉行嘅15公里自由式比賽；Sherpa嘅完成時間係44分26秒，比金牌選手落後近11分鐘。佢喺95個參賽者之中排第92位。

## 參考資料

類:冬季奧林匹克運動會代表團
類:2010年冬季奧林匹克運動會
類:尼泊爾
賓格

**賓格**（） 係文法上嘅格一種，表示一隻名詞係賓語（直接賓語）。
## 睇埋
*變格

## 攷
變格

**變格**（ | ）係指名詞、代名詞、形容詞、副詞或者冠詞因應特定嘅文法功能而作出嘅詞形變化。

## 基本概念

傳統上，印歐語言有以下呢八隻最重要嘅文法格（case），啲例句係用咗**粗體**嚟標示對應嗰款格嘅字：




## 拉丁文
英文嘅同格有關嘅詞形變化基本上已經完全消失，只係剩返代名詞有格（例如 **he** 喺 ACC 同 DAT 嘅情況下變做 **him**）同勉強仲有屬格（英文嘅 ’s 技術上唔係詞形變化）。相比之下，拉丁文（羅馬帝國嘅官方語言）就有豐富嘅格詞形變化，例如係 **rēx**－**國王**或者**王者**噉解－呢隻字噉，隻字係名詞，可以基於格同埋數量嚟做變化：



噉睇吓以下呢啲拉丁文短語嘅粵譯：
#rēx videt → 「國王睇到...」
#rēgem videt → 「睇到國王...」
－兩句嘢都係表示「國王」嗰隻字行先，表示「睇到」嗰隻字行後。兩句嘢嘅分別在於句 1 嘅 **rēx** 係 NOM，而句 2 嘅 **rēgem** 係 ACC，所以句 1 嘅「國王」係句子嘅 S，係做出「睇到」呢樣動作嗰一方，而句 2 嘅「國王」係句子嘅 O，係「睇到」呢一樣動作嘅對象（或者受體）。

## 語序影響

變格可以幫手令一隻語言嘅語序變得比較自由，因為詞形變化理論上已經低咗每隻字扮演乜嘢角色，就算（合理咁）掉亂啲字，意思上都照計會完全一樣。不過，現實未必係咁，例如，喺芬蘭文，啲字可以（合理咁）掉亂少少，但係如果次序掉亂過，擺喺句子前面嘅會係重點，亦即係雖然意思大致一樣，但係其實會有唔同。

例如，拉丁文、古希臘文同梵文都有變格，佢哋嘅語序亦自由過（例如）英文好多。

當然，語序要完全自由係冇可能嘅。

## 睇埋
*語序
*語格
*動詞變化

## 註釋

## 攷
了結月光光

《****》（英文：*Halloween Ends*）係套2022年嘅美國斬殺電影，2022年10月14號喺美國上畫。呢套戲嘅主角係占美李寇蒂斯。

## 卡士
*占美李寇蒂斯
*

## 攷

## 拎
特務傻的孖

《****》（英文：*American Ultra*）係套2015年嘅美國電影，2015年8月21號喺美國上畫。呢套戲嘅主角係謝西艾辛堡同埋姬絲汀史超域。

## 卡士
*謝西艾辛堡
*姬絲汀史超域
*標普文

## 攷

## 拎
突襲安全區

《****》（波斯尼亞文：*Quo Vadis, Aida?*）係套波斯尼亞嘅戰爭電影，喺2020年上畫。

## 卡士
* 
* 
*
* 

## 攷

## 拎
上流落水狗

《****》（英文：**Triangle of Sadness**）係套法國、瑞典、英國同埋德國夾份製作嘅電影，2022年5月21號喺康城影展度上畫。

## 卡士
*哈里斯迪堅臣
*Charlbi Dean
*活地夏里遜

## 攷

## 拎
禮儀師之奏鳴曲

《****》（日文：おくりびと）係套日本嘅劇情片，喺2008年9月13號上畫。呢套戲嘅主角係本木雅弘同埋廣末涼子。

## 卡士
本木雅弘 廣末涼子 吉行和子 杉本哲太 卜字高雄

## 攷

## 拎
情留半天

《****》（英文：*Before Sunrise*）係套美國嘅愛情電影，喺1995年1月27號上畫。呢套戲嘅主角係伊芬鶴健同埋茱麗蝶兒。

## 卡士
伊芬鶴健 茱麗蝶兒
## 攷

## 拎
不一樣的爸爸

《****》（英文：*I Am Sam*）係套美國嘅親情電影，喺2001年上畫。呢套戲嘅主角係辛潘同埋米雪菲花。

## 卡士
辛潘 米雪菲花 狄高達芬寧

## 攷

## 拎
想死冇咁易

《****》（瑞典文：*En man som heter Ove*）係套瑞典嘅劇情片，喺2015年上畫。呢套戲嘅主角係洛夫拉斯加德。

## 攷

## 拎
情約半生

《****》（英文：*Before Midnight*）係套美國嘅浪漫電影，喺2013年上畫。呢套戲嘅主角有伊芬鶴健同埋茱麗蝶兒。

## 卡士
伊芬鶴健 茱麗蝶兒

## 攷

## 拎
橫衝直撞出重圍

《****》（法文：*La Grande Vadrouille*）係套法國嘅笑片，喺1966年上畫。呢套戲嘅主角係保維路同埋路易狄芬尼。

## 卡士
保維路 路易狄芬尼

## 攷

## 拎
七俠四義

《****》（日文：七人の侍）係套日本嘅武士電影，喺1954年上畫。呢套戲由黑澤明導演，主角係三船敏郎同埋志村喬。

## 卡士
志村喬 三船敏郎 土屋嘉男 中島春雄 仲代達矢
## 攷

## 拎
星仔打官司

《****》（阿拉伯文：*کفرناحوم*）係套黎巴嫩嘅電影，喺2018年5月上畫。呢套戲嘅主角係贊恩阿爾拉菲亞。

## 攷

## 拎
雨中樂飛揚

《****》（英文：*Singin' in the Rain*）係套美國嘅歌舞片，喺1952年上畫。呢套戲嘅主角係真基利同埋唐奴奧干拿。

## 卡士
*真基利
*唐奴奧干拿
*德琵雷諾
*Jean Hage
*Millard Mitchell
*賽德查里斯

## 攷

## 拎
山下勝

**山下勝**（MASA）係日本華語網絡紅人，內容以烹飪教學為主。佢主要喺臺灣發展佢嘅事業。佢喺Youtube同Facebook分別有超過170萬同110萬人追蹤。

佢高中畢業，就進入法國料理餐廳工作，2005年前往加拿大進修英文同埋商業管理，並且喺當地開咗日本料理餐廳。2007年佢去到台灣，擔任居酒屋嘅行政主廚，直到而家。

## 主持節目
* 2018年：《MASA滋味日常》（同牟韻潔合作）

## 出面網頁
* MASAの料理ABC Facebook專頁
* MASAの料理ABC YouTube頻道

## 參考來源


類:網絡紅人
類:日本人
回到最愛的一天

《****》（英文：*About Time*）係套英國嘅愛情電影，喺2013年上畫。呢套戲嘅主角係當勞格利遜同埋麗素麥雅當絲。

## 卡士
當勞格利遜 標尼菲 瑪歌羅比 麗素麥雅當絲

## 攷

## 拎
嘉義市立法委員選舉區

**嘉義市立法委員選舉區**係台灣地區立法委員喺嘉義市嘅選區。喺1989年嘅第一屆第六次增額立法委員選舉設置嘅時候，呢個選區就已經設立，範圍包括嘉義市嘅所有地方。自從2005年單一選區兩票制嘅修憲之後，選區範圍仍然係嘉義市嘅所有地方，而且選民可以選出一位立法委員，喺2008年第七屆立法委員選舉開始實行。

## 現行選區範圍
包括嘉義市全境，2020年選舉人數為213,240人。

## 最近總統選舉結果

## 歷屆立法委員

### 第一屆第六次增額第六屆

## 第七屆起（[[單一選區兩票制]]時期）

## 歷屆選舉結果
### 第三屆立法委員選舉

### 第四屆立法委員選舉

### 第五屆立法委員選舉

### 第六屆立法委員選舉

### 第六屆立法委員補選

### 第七屆立法委員選舉

### 第八屆立法委員選舉

### 第九屆立法委員選舉

### 第十屆立法委員選舉

## 參考資料
性命出售

**性命出售**（日文：命売ります）係日本作家三島由紀夫喺1968年嘅一部小說。有別於「純文學」，呢一本係三島切腹自殺前兩年，最後一本「娛樂性」嘅長篇小說，寫出佢對生命同死亡嘅睇法。

故事係講主人翁山田羽仁男自殺不遂，於是喺報紙登咗一則廣告：「性命出售，任所用」，之後有國際秘密組織、神秘美女、甚至吸升鬼嚟買命，而山田對自己條命嘅睇法亦發生變化。
佐治·威廉·莊臣 (議員)

**佐治·威廉·莊臣**（，）係一位律師同埋民主黨政治人，曾經擔任來自西維珍尼亞州嘅美國眾議員。

## 早年生活
佢1869年11月10號生於西維珍尼亞州謝佛遜縣查理斯鎮附近。佢就讀於西維珍尼亞州嘅普通學校同埋。

## 生涯
### 法律
莊臣1894年喺嘅畢業，並喺1896年畢業於同一所大學嘅法律系。佢攞咗律師資格，並喺馬田斯堡從事法律工作。佢曾擔任馬田斯堡市檢察官，然後於1900年移居，繼續從事法律工作。

莊臣喺1897年至1900年擔任州立師範學校董事會成員。佢曾經擔任美國西維珍尼亞州地方法院破產案件嘅裁判員同埋西維珍尼亞公共服務委員會嘅總法律顧問。喺依段時間，佢種植水果並且飼養牲畜。

### 政治
莊臣係1922年當選為，僅任職兩年，1924年競選連任失敗。佢喺1932年當選為第73屆國會議員，並且喺隨後四屆國會中連任，直到1942年競選連任失敗。

## 逝世
佢喺1944年2月24號喺馬田斯堡逝世，葬喺查理斯鎮嘅埃奇希爾公墓。

## 攷

## 出面網頁

* 
*
本田Civic Shuttle

**本田Civic Shuttle**（）係日本本田公司製造同販售嘅一款五門旅行車，呢款車以第三代同第四代Civic為基礎，商用版本叫做**Civic PRO**（シビック プロ）。

## 睇埋
*本田Civic
*
*

## 出面網頁

*Honda | 四輪製品アーカイブ「シビック」
*シビック20年の歩み（Fact Book：1992.7）
*初代のファクトブック（広報資料）
*初代のモデルデータ
*2代目のファクトブック（広報資料）
*2代目のモデルデータ
比例代表制

**比例代表制**（，縮寫：PR）係議會選舉中分配議席嘅兩個主要方法之一，另一個方法係「多數制」。

比例代表制按照每一候選組別所得選票佔全部選票的百分比，分配議席，反映社會多元不同意見。簡單嚟講，如果有30%嘅選民投票俾某一政黨，咁該政黨就能夠喺議會上佔據30%嘅議席。呢個方法最早出現喺瑞士，之後係歐洲大陸發揚光大。而比例代表制嘅投票機制又可以分為兩種：名單比例代表制同可轉移單票制。而席次分配又可以分為兩類：最大餘額法同最高均數法（例如漢狄法）。
## 睇埋

* 投票制度
* 單一選區制
* 複數選區制

## 比例代表制的選舉制度
*政黨名單比例代表制
*單票可讓渡投票制
*不分區立法委員
葉偉平

**葉偉平**，香港電影工作者，曾經憑電影《正義迴廊》入圍第41屆香港電影金像獎最佳編劇。

## 參考
伍啟銘

**伍啟銘**，香港電影工作者，曾經憑電影《明日戰記》入圍第41屆香港電影金像獎最佳攝影。

## 參考
郭偉倫

**郭偉倫**，香港電影工作者，曾經憑電影《給十九歲的我》入圍第41屆香港電影金像獎最佳導演同埋最佳剪接。
## 參考